
Paninimula 

Sa Ngalan ni Allah, ang Puspos ng awa, angMaawain 

Nagpapasalamat ako kay Allah sa pagkabasa ko ng manuskrito 
ng Ang T alakay an ng Kristiyano at Muslm at sapagkahiling 
sa akin na sumulat ng panimula sa lubhang nakapagpapamulat 
na aklat na ito. Ang sinumang interesado sa Comparative Religion 
ay makatatagpo sa aklat na ito ng maraming sorpresang hahamon 
sa minsang pinaniniwalaan ng mar ami na mga tandisang 
katotohanan. 

Ang akda na ito ni Dr. Hasan M. Baagil ay nagpapakita ng 
kanyang maselan at napakaingat na pagpupunyaging ilahad nang 
malinaw, maikli, at masusi ang kanyang mga natuklasan. Bunga 
ng kanyang pag-aaral ng Kristiyanismo at Bibliya sa mahigit na 
apat na taon, napag-alaman ni Dr. Baagil, na isang matapat na 
Muslim, na hindi lamang nagkakaiba ang mga Kristiyano sa 
kanilang mga pangunahing paniniwala (Trinidad, Pagka-Diyos 
ni Jesuscristo, at iba pa), hindi rin nila nalalaman ha ang doktrina 
ng Simbahan ay sumasalungat sa Bibliya sa napakaraming 
pagkakataon, at na ang Bibliya mismo ay sumasalungat sa sarili 
nito! Ang kanyang mga pakikipag-usap sa mga kleriko at madlang 
Kristiyano sa panahong iyon ng pag-aaral ay nakapagbunsod sa 
pagsulat ng Ang T alakayan ng Kristiyano at Muslm. 

Ang mambabasa ay magugulat kung malalaman niya na sa 
Bibliya si Jesus (SKP) ay hindi kailanman nag-angkin na siya ay 
Diyos; na si Jesus ay hindi namatay sa krus; na ang mga himalang 
ginawa ni Jesus ay nagawa rin ng maraming ibang propeta, at pati 
na ng mga di-mananampalataya; na hinulaan ni Jesus mismo ang 
pagdating ni Propeta Muhammad (SKP). Ang lahat ng ito at 
marami pang iba ay inisa-isang inilahad mula sa maliwanag at 
maikling mga sipi ng Bibliya. Ang katanungang tiyak na 

maitatanong matapos na masaksihan ang ganoong malinaw na 
mga kasalungatan ay: "Ang Bibliya ba ay Salita ng Diyos?" Ang 
pagsisikap dito ni Dr. Baagil ay hindi naglalayon upang tuyain 
ang mga Kristiyano at lalo namang hindi upang kutyain si Jesus 
at ang kanyang mga katuruan. Ilayo ni Allah na mangyari iyon! 
Ang layunin ay maliwanag na upang ipakita na ang bulaang mga 
bintang, ang mga pagsisinungaling, at ang lantarang mga 
kasinungalingan laban kay Allah at sa Kanyang mga Propeta ay 
mismong mga panunuya at pangungutya at isang kasuklam- 
suklam na bagay. 

Ang Talakayan ng Kristiyano at Muslm ay nagbibigay- 
linaw rin sa pananaw ng Islam tungkol sa mga bagay naito, at 
nagpapakita kung papaanong iwinasto ng Qur'an, na ipinahayag 
kay Propeta Muhammad (SKP) 600 taonna ang nakalipas noong 
wala na si Jesus (SKP), ang mga kamaliang nakapasok (nang 
nalalaman o di nalalaman) sa mensaheng ihinatid ni Jesus (SKP). 
Ang aklat na ito ay maaaring maging isang napakahalagang 
tulong sa kapwa mga Muslim at mga Kristiyano, lalung-lalo na 
kung isasaalang-alang ang pagnanais na magkaroon ng mga 
talakayan sa pagitan ng dalawang pananampalataya. Kung 
ipahihintulot ni Allah ang aklat na ito ay magiging isang mabisang 
kasangkapan para sa ating mga Muslim sa ating pagsisikap na 
anyayahan ang mga Kristiyano sa Islam. Ang mga Kristiyano 
naman ay nararapat na maging lalo pang mulat sakung ano 
talaga ang sinasabi ng Bibliya at kung ano nga talaga ang itinuro 
ni Jesus (SKP), bunga ng pag-aaral sa aklat na ito. Tunay na 
bilang isang Muslim, ang inaasam-asam ay tanggapin nawang 
Di-Muslim ang Katotohanan at sumaksi sa Kaisahan ni Allah at 
na si Muhammad ay Kanyang Lingkod, Alagad, at Sugo. 

Gantimpalaan nawa ni Allah si Doktor Baagil dahil sa 
kanyang mga pagsisikap na pawiin ang kadi li man. Nawa'y ang 
Kapayapaan ni Allah ay sumaating lahat. 

MUHAMMAD A. NUBEE 



PAALAALA MULA SA NAGSALIN SA PILIPINO 

Ang lahat ng talata ng Bibliya na sinipi sa aklat na ito ay 
mula sa Ang Bibliya ng Philippine Bible Society (PBS-1978), 

maliban sa mangilan-ngilang talatang sinipi sa ibang version o 
salin ng Bibliya. 

SKP Sumakanya ang Kapayapaan at ang Pagpapala 

SlaKP Sumakanila ang Kapayapaan at ang Pagpapala 

M. o m. Muslim 

K. Kristiyano 

Allah Ang pansariling pangalan ng Diyos 



S?fl# talakayan ng ^rishyano al Muslim 



6 



Pasasalamat 

Ako ay isang Amerikano na pinalaki magmula sa pagkabata 
sa Kristiyanongpananampalataya. Noong hindi ko pa nasisimulan 
ang paghahanap ng aking kaluluwa sa Diyos o kay Allah, aking 
ipinagwawalang-bahala ang maraming mahahalagang bagay. 

Pagkatapos ng mga talakayan at pagbabasa at pagbabasang 
muli ng manuskrito nitong Ang Talakayan ng Kristiyano at 
Muslm, nabalik-balikan ko na ang mga sipi mula sa King James 
Version ng Banal na Bibliya at sa Banal na Qur'an. 

Nagpahayag ako sa wakas ng ang aking Shahddah (Pagsasaksi) 
sa madia sa wikang Ingles sa halip na sa Arabe: "Sumasaksi ako 
na walang Diyos kundi si Allah, tanging Siya lamang, wala Siyang 
katambal; at sumasaksi rin ako na si Muhammad ay Kanyang 
Lingkod at Kanyang Sugo. Ash'hadu anld Ildha illalldhu 
wahdahu Id sharika lahu wa ash'hadu anna Muhammadan 
'abduhu wa rasuluhu. 

Sa pamamagitan ng pinakamahalaga at pinakapayak na 
pagsasaksi na ito, naniniwala ako na maraming tao ang susuko 
kay Allah sa espiritu at katOiuhanan. 

Umaasa akong ang maikli at madaling maunawang aklat na ito 
ay mababasa sa buong mundo at aakit sa mar ami na naghahanap 
ng tunay na pananampalatayang ang kanilang mga isipan ay 
makatatagpo rito ng katiwasayan at kasiyahan. 



Roy Earl Johnson 

Paalaala mula sa May-akda 

Sa Ngalan ni Allah, ang Puspos ng awa, ang Maawain 

Ang maliit na aklat na ito ay naisulat resulta ng isinagawa 
kong mga pakikipagtalakayan sa mga klerikong Kristiyano at 
gayon din sa madlang Kristiyano. Ang talakayan ay magalang, 
kalugod-lugod, magiliw, at nakapagbibigay-liwanag nang walang 
anumang bahagyang layuning saktan ang relihiyosong damdamin 
ng sinumang Kristiyano. Ito ay isang pamukaw at hamon sa 
Kristiyanismo. Ito ay lubhang kailangan ng sinumang naghahanap 
ng katotohanan at mga nag-aaral ng Comparative Religion. 



H, M. Baagil, M.D. 
January, 1984 

Ang Unang Paghaharap sa Pagitan ng 
Kristiyano at Muslim 

K. Bakit sa nakalipas na huling dekada ay nagkaroon ng 
maraming talakayang isinagawa sa pagitan ng mga Kristiyano at 
mga Muslim tungkol sa kanilang mga paniniwala? 
M. Sa aking palagay ay dahil mayroon tayong maraming bagay 
na kapwa pinaniniwalaan. Kami ay naniniwala sa Nag-iisang 
Lumikha na Siyang nagpadala sa maraming Propeta, at kay Jesus 
bilang Mesias at Salita ng Diyos na ikinakaila ng mga Hudyo. 

Binanggit ng aming Banal na Qur'an sa Surah 3:45: 
"Banggitin nang magsabi ang mga anghel: "O Maria, tunay 
na si Allah ay naghahatid ng nakalulugod na balita sa iyo ng 
pagsisilang ng isang salitang mula sa Kanya, na ang magiging 
pangalan niyon ay ang Kristo Jesus na anak ni Maria; 
pinarangalan sa mundo at sa Kabilang-buhay, at kabilang sa 
mga ginawang malapit kay Allah." 

May mga talakayang idinaos sa iba't ibangdako ngEuropa, 
Canada, Amerika, at Australia. Kahit ang Vaticano ay hindi 
nakaiwas. May mga naganap na mga talakayan sat pagitan ng 
mga teologo ng Vaticano at mgapantas na Muslim ng Egipto sa 
Roma noong 1970, at sa Cairo noong 1974 at 1978. Gayundin sa 
pagitan ng mga teologo ng Vaticano at mga pantas na Muslim ng 
Saudi Arabia na ginanap sa Roma noong 1 974. Maraming ulit sa 
Colombo, huwag nang banggitin pa ang mga Muslim na 
inanyayahan ng mga simbahan upang magpahayag ng Islam. 
K. Kung ang Kristiyanismo ay halos dalawang libong taong 
gulang at ang Islam nam an ay mahigit sa isanlibu't apat na raang 
taon, bakit ang mga talakayang ito ay hindi idinaos noong 
nakaraang mga siglo? 

M. Sa nakalipas na tatlo o apat na siglo, maraming mga bansang 
Asyano at Aprikano na ang nakararaming mga mamayan ay mga 
Muslim ang sinakop ng Britania, Pransia, Holandia, Belgium, 
Espanya at Portugal. Maraming Kristiyanong misyonaryong 
kolonista ang nagtangkang mang-akit ng maraming Muslim sa 
abot ng makakaya nila sa anumang paraan, gaya ng pagbibigay 
sa kanila ng panggagamot, mga damit, pagkain, mga trabaho para 
sa mga mahihirap, ngunit kakaunti lamang ang mga nahihikayat. 
Mayroong maliit na bahagi ng mga elite na nahikayat sa 
Kristiyanismo dahil sa maling akala niia na ang Kristiyanismo 
ang nagdala sa kanila sa sibilisasyon at kaunlaran sa kaalaman. 
Mayroon silang isang maling palagay dahil ang kaunlarang ito ay 
natamo matapos maghiwalay ang Estado at Simbahan sa Europa. 

Matapos ang Ikalawang Digmaang Pandaigdigan, maraming 
Muslim mula sa Asyano at Aprikanong mga bansa ang dumayo 
sa kanlurang bahagi ng mundo bilang mga manggagawa at mga 
dalubhasa, na siyang naging dahilan ng lalo pang pagkalapit nila 
sa mga Kristiyano. Ang mga estudyante ay masigasig dinsa 
pagpapahayag ng Islam. 

K. May nakikita ka bang iba pang mga dahilan kung bakit 
nagdadaos ng maraming talakayan sa kasalukuyan kahit na sa 
kani-kanilang mga misyon? 

M. Sa palagay ko, ang puwang sa pagitan ng magkabilang panig 
ay nagiging maliit na dahil sa ang bawat isa ay higit nang 
mapagparaya, bagamat kapwa pa rin sila nagpapaligsahan sa 
panghihikayat ng karagdagang mga kaanib. Naaalaala ko pa rin 
ang guro kong Kristiyano na nagsasabi noon na: "Si Muhammad, 
ang impostor, angmapangarapin, at ang may epelipsi " Makikita 
mo ngayon na kakaunti na ang mga manunulat na naglalarawan 
sa Islam sa ganoong paraan. 



Sing ^alakaynn ng ^rishynno al Muslim ___ 10 



Nadarama naming mga Muslim na higit kaming malapit sa 
mga Kristiyano kaysa sa mga Hudyo at sa mga walang 
pananampalataya dahil nagsabi ang Banal na Qur' an sa Surah 
5:82: "Talaga ngang matatagpuan mo na ang pinakamatindi 
sa mga tao sa pagkapoot sa mga sumampalataya ay ang mga 
Hudyo at ang mga nagtambal kay Allah. At talaga ngang 
matatagpuan mo na ang pinakamalapit sa kanila sa 
pagmamahal sa mga sumampalataya ay ang mga nagsabi: 
"Kami ay mga Kristiyano." Iyan ay sapagkat may kabilang 
sa kanila na mga ministro at mga monghe, at sila ay hindi 
nagmamalaki." Nakagagawa ang ilang mga denominasyong 
Kristiyano ng kamangha-manghang pag-unlad sa ngayon sa 
pamamagitan ng pagkilala, sa kauna-unahang pagkakataon sa 
kasaysayan, na si Muhammad (SKP) ay nagmula kay Ismael sa 
pamamagitan ng kanyang ikalawang anak na si Kedar Ang Davis 
Dictionary of the Bible, 1980, na itinataguyod ng Board of 
Christian Education of the Presbytarian Church sa Amerika ay 
sumulat ng ganito hinggil sa katagang Kedar: " . . Isang liping 
nagmula kay Ismael (Gen. 25: 13). . . Ang mga kalipi ni Kedar ay 
ang Cedrai na tinutukoy ni Pliny at mula sa kanilang lipi sa wakas 
lumitaw si Mohammed." Sinipi ng The International Standard 
Bible Encyclopedia ang mga sumusunod mula kay A S. Fulton: 
"... Sa mga lipi ng mga Ismaelita, si Kedar ay tiyak na isa sa 
pinakamahalaga, at kaya noong bandang huli ang pangalang ito 
ay ipinantutukoy sa lahat ng mailap na lipi ng disyerto. At kay 
Kedar (Keidar sa wikang Arabe) tinutuntun ng mga mga Muslim 
na bihasa sa pagtuklas ng kaangkanan ang kaangkanan ni 
Mohammed mula kay Ismael." 

Ang Smith Bible Dictionary ay hindi rin magpapaiwan at 
naglathala ng sumusunod: "Kedar (itim). Ang ikalawang anak ni 
Ismael (Genesis 25: 13) . . .Tinutuntun ni Mohammed ang angkan 

niya kay Abraham mula sa tanyag na liping Quraysh, na nagmula 
kay Kedar. Ang mga Arabe ng Hijaz, na mga Ismaelita noong 
unang panahon, ay tinatawag na Bani Harb (mga anak ng 
digmaan), na mga Ismaelita noong unang panahon, mula sa 
kanilang Simula. Si Palgrave ay nagsasabi na ang kanilang wika 
ay kasingdalisay sa kasalukuyan nang noong isinulat ang Qur'an 
(610 A.D.), na nananatiling di-nagbabago samahigit na 1200 
taon; isang magandang katunayan ng pagkapalagian ng mga 
Kaugaliang Silanganin. 

Ang pinakamalaking mahalagang bagay na dinala ng mga 
Muslim na nandayuhan sa Kanluran ay hindi ang lakas-tao nila 
kundi ang Islam na sa ngayon ay nag-uugat doon. Maraming 
moske at Islamic Center ang naitatag at mar ami ang nanumbalik sa 
Islam. Pinili ko ang salitang "nanumbalik' at hindi "nahikayat" 
dahil ang bawat isa ay isinilang sa pagsuko kay Allah, na ang ibig 
sabihin ay Islam. Ito ang kalikasanng bawat batang isinilang. Ang 
mga magulang o ang komunidad ay nagpapayakap sa kanya sa 
Judaismo, Kristiyanismo, ibang mga pananampalataya, o Ateismo. 

Ito ay isang patunay rin na ang Islam ay hindi ipinalaganap ng 
tabak kundi ng pagpapalaganap lamang ng mga indibiduwal o ng 
mga pangkat ng mga Muslim. Wala kaming espesyal na mga 
misyong inorganisa na gaya ng sa mga misyong Kristiyano. 

Ang populasyon ng mundo ay tumaas ng 136% mula noong 
1 934 hanggang 1 984. Nadagdagan ang Kristiyanismo ng 47% at 
ang Islam ng 235%. Tingnan ang The Plain Truth, February 
1984, sa kanilang isyu ng ika-50 Taong Anibersaryo, na sinipi 
mula sa World Almanac and Book of Facts 1935 at sa Reader's 
Digest Almanac and Year Book 1983. 

K. Kung ang lahat ng tatlong relihiyon, ang Judaismo, ang 
Kristiyanismo, at ang Islam ay nagsasabing nagmula sa Iisang 
Lumikha, bakit sila nagkakaiba? 

M. Ang lahat ng propeta magmula kay Adan hanggang kay 
Muhammad (SlaKP) ay isinugong may dalang magkatulad na 
mensahe: ang lubusang pagsuko ng sangkatauhan kay Allah. 
Ang pagsukong ito ay tinatawag sa wikang Arabe na Islam; 
nangangahulugan din ang Islam na Kapayapaan, kapayapaan sa 
pagitan ng Lumikha at ng Kanyang mga nilikha. Hindi gaya ng 
pangalang Judaismo at Kristiyanismo, ang pangalang Islam ay 
ibinigay ni Allah, ang Lumikha mismo, gaya ng nabanggit sa 
Qur'an, Surah 5:3: "Sa arawna ito ay Aking ginawang ganap 
para sa inyo ang inyong Relihiyon, Aking nilubos sa inyo ang 
Aking pagpapala, at Aking kinalugdan para sa inyo ang 
Islam bilang relihiyon." Angkatagang Judaismo o Kristiyanismo 
ay hindi matatagpuan sa Bibliya, pati na sa Diksyunaryo ng 
Bibliya. Walang Israelitang propeta na bumanggit sa salitang 
Judaismo. Si Jesus ay hindi kailanman nagsabi na itinatatag niya 
ang Kristiyanismo samundo at hindi niya kailanman tinawag ang 
kanyang sarili na Kristiyano. Ang salitang Kristiyano ay nabanggit 
lamang nang tatlong ulit sa Bagong Tipan at unang binanggit ng 
mga pagano at mga Hudyo sa Antioquia noong mga 43 A.D., 
matagal nang panahong imwan ni Kristo (SKP) ang mundo. 
Basahin mo ang Mga Gawa: 11:26: "...at ang mga alagad ay 
pinasimulang tawaging mga Cristiano sa Antioquia." 

Bandang huli ay binanggit ito ni Haring Agripa II kay Pablo sa 
Mga Gawa 26:28: "At sinabi ni Agripa kay Pablo, Sa kakaunting 
paghihikayat ay ibig mo akong maging Cristiano." 

Samakatuwid ang pangalang Kristiyano ay unang ibinigay ng 
mga kaaway sa halip ng mga kaibigan. At sa wakas ay binanggit ni 
Pedro sa kanyang sulat sa 1 Pedro 4:16 upang aliwin ang mga 
tapat: "Nguni't kung ang isang tao ay magbata na gaya ng 
Cristiano, ay huwag mahihiya. ..." 

Ang unang tinaguriang Muslim sa mundo ay hindi si 
Muhammad (SKP) kundi si Abraham na lubusang sumuko kay 
Allah. Subalit ang Islam ay isang panuntunan ng buhay na 
ipinahayag din sa iba pang mga propeta na nauna pa kay Abraham 
gaya nina Adan at Noe. Samakatuwid, ang Islam ay panuntunan 
ng buhay para sa buong sangkatauhan, 

K. Papaanong naging Muslim si Abraham? Siya ay kilala bilang 
isang Hudyo! 

M. Isang Hudyo? Sino ang nagsabi sa iyo niyan? 

K. Itinuro sa amin iyan; ito ay kailangang patotohanan din ng 

Bibliya 

M. Maaari mo bang ipakita sa akin kung saan sa Bibliya na 
sinabing siya ay isang Hudyo? Kung hindi mo kaagad ito makita, 
hayaan mong tulungan kita. Basahin mo ang Genesis 11:31. 

K. "At ipinagsama ni Thare si Abram na kaniyang anak, at si Lot 
na anak ni Haran, na anak ng kaniyang anak, at si Sarai na 
kaniyang manugang, asawa ni Abram na kaniyang anak; at 
samasamang nagsialis sa Ur ng mga Caldeo upang magsipasok sa 
lupain ng Canaan; at nagsidating sila sa Haran, at nagsitahan 
doon" 

K, Samakatuwid, si Abraham na isinilnng sa Ur ng mga Caldeo 
ay hindi maaaring naging isang Hudyo. Una, dahil ang Ur ng mga 
Caldeo ay nasa Mesopotamia, na bahagi na ngayon ng Iraq. Kung 
gayon siya ay higit na Arabe kaysa sa isang Hudyo. Ikalawa, ang 
pangalang Hudyo ay dumating lamang noong lumitaw si Juda, na 
apo ni Abraham, na anak ni Jacob (Tingnan ang tsart sa pahina 
15.) Basahin mo pa ang Genesis 12:4-5. 

K. ". . . at si Abram ay may pitong pu't limang taon, nang umalis 
sa Haran. . . at dumating sa lupain ng Canaan." 

M. Samakatuwid si Abraham ay nandayuhan sa Canaan sa gulang 
na pitumpu't limang taon at maliwanag na binanggit ngBibliya 
na siya ay isang dayuhan doon, ayon sa Genesis 17:8: "At ibibigay 
ko sa iyo, at sa iyong binhi, pagkamatay mo, ang lupaing iyong 
mga pinaglakbayan, 1 ang boong lupain ng Canaan, napag- 
aaring walang hanggan at ako ang magiging Dies nila" Basahin 
mo ngayon ang Genesis 14: 13. 

K. "At dumating ang isang nakatanan, at ibinalita kay Abram na 
Hebreo." 

M. Papaano mong matatawag si Abraham na isang Hudyo kung 
ang Bibliya mismo ay tumatawag sa kanya na Hebreo na ang ibig 
sabihin ay isang taong buhat sa kabilang ibayo ng ilog Eufrates. 
Nangangahulugan din itong kabilang kay Ebel, na isang inapo ni 
Shem. Basahin mo ngayon ang Genesis 32:28 kung ano ang 
nangyari sa pangalan ni Jacob matapos makipagbuno sa Anghel. 
K. "At sinabi niya, Hindi na tatawaging Jacob ang iyong pangalan, 
kundi Israel; sapagka't ikaw ay nakipagpunyagi sa Diyos at sa 
mga tao at ikaw ay nanaig. " 

M. Samakatuwid si Abraham ay isang Hebreo. Ang mga inapo ni 
Jacob ay ang mga Israelita na binubuo ng labindalawang lipi. Si 
Juda ay pinalayawan na "Judio" kaya sa Simula ang mga inapo 
lamang ni Juda ang tinawag na mga na Hudyo. Upang malaman 
mo kung sino talaga si Moises, basahin mo ang Exodo 6: 16-20. 
IC "At ito ang mga pangalan ng mga anak ni Levi ayon sa 
kanilang lahi; si Gerson, at si Coath, at si Merari. . . At ang mga 
anak ni Coath; si Amram. . . At nag-asawa si Amram kay Jochebed 
na kapatid na babae ng kaniyang ama, at ipinanganak nito sa 
kaniya si Aaron at si Moises ..." 



1 "/A* land wherein thou art a stranger. " sa King James Version. 

M. Samakatuwid si Moises ay hindi isang Hudyo, sapagkat hindi 
siya nagmula kay Juda, kundi isang Levita, Si Moises ay ang 
mambabatas (Ang Torah ay Batas) para sa mga inapo ni Israel. 
K. Papaano mong maipaliliwanag ito? 

M. Dahil ginagamit naming pamantayan ang Banal na Qur'an. 
Maipaliliwanag mo ang Bibliya at maiwawasto ang masamang 
palagay ng mga Hudyo at mga Kristiyano sa pamamagitan ng 
mga talata ng Qur'an. Ito ang huling Aklat na ipinahayag na 
hindi kailanman nabago o nadagdagan. Ang mga nilalaman nho 
ay ginagarantiyahan ni Allah sa Surah 2:2: "Ang Aklat na ito 
ay walang mapag-aalinlanganan,..." at ganoon din sa Surah 
15:9: "Tunay na Kami, Kami ay nagpababa ng Paalaala 
(Qur'an), at tunay na Kami ay talagang mag-iingat nito." 
Ang talatang ito ay isang hamon sa sangkatauhan. Ito ay isang 
malinaw nakatotohanan na sa mahigit sa isanlibo't apat na raang 
taong nakalipas, wala ni isa mang salita sa Qur'an na ito ang 
nabago bagamat ang mga di-mananampalataya ay nagtangka na 
sa abot ng kanilang makakaya nabaguhin ito, ngunit labis silang 
nabigo sa kanilang mga pagpupunyagi. At tulad nga ng nabanggit 
sa Qur'an: "Kami ay talagang mag-iingat nito," sumpa man kay 
Allah, inangatan Niya ito. 

Sa kataliwasan, ang lahat ng iba pang banal na aklat (Torah, 
Salmo, Ebanghelyo, at iba pa) ay nabago ng mga pagdaragdag, 
mga pagbabawas o mga pagpapalit mula sa tunay na ;inyo. 
K. Ano ang sinasabi ng Qur'an tungkol kina Abraham at Moises 
(SlaKP) na inyong mahuhulo (deduce) mula sa Bibliya? 

ML Sa Surah 3:65: "O mga May Aklat, bakit kayo nagtatalo 
tungkol kay Abraham, samantalang hindi ibinabai ang Torah 
at ang Ebanghelyo kundi noong wala na siya? At hindi ba kayo 
nakauunawa?" At sa Surah 3:67: "Si Abraham ay hindi isang 

Hudyo at hindi isang Kristiyano, datapuwa't ay isang 
makakatotohanang Muslim. At hindi siya napabilang sa mga 
Nagtatambal hay Allah." 

Sa Surah 2:140: "O sinasabi ninyo: "Tunay na sina 
Abraham, Ismael, Isaac, Jacob, at ang mga lipi ng Israel ay 
mga Hudyo o mga Kristiyano?" Sabihin mo: "Kayo ba ay higit 
na nakaaalam o si Allah?" At sino pa ang higit na lumalabag 
sa katarungan kaysa sa kanya na nagtatago ng patotoo na nasa 
kanya na buhat kay Allah? At si Allah ay hindi pabaya sa mga 
ginagawa ninyo."" Tiyak na hindi sila mga Hudyo o mga 
Kristiyano yayamang ang pangalang Hudyo ay dumating noong 
wala na si Juda at ang pangalang Kristiyano ay dumating noong 
matagal nang wala na si Jesus. 

K. Kakaibang pakinggan ang pangalang Allah. Bakit hindi mo 
sabihing God kung nagsasalita ka ng Ingles? 

M, Ck), tunay ngang ang pangalang Allah ay kakaibang pakinggan 
sa mga hindi Muslim ngunit ang pangalang ito ay ginamitng mga 
Propeta magmula kay Adan hanggang kay Muhammad (SlaKP). 
Ito ay isang pagpapaikli ng dalawang salitang Arabe na.4/-//d/i 
na ang ibig sabihin ay Ang Diyos. Kapag inalis ang titik na *7" ay 
makikita mo ang salitang Allah. Ayon sa kinalalagyan nito sa 
isang pangungusap na Arabe, maaari itong mag-anyong Allaha 
na malapit sa Eloha na pangalan ng Lumikha sa wikang Hebreo. 
Ngunit ginagamit nang mali ng mga Hudyo ang maramihang 
anyo nito na Elohim na ang ipinapakahulugan ay higit sa isang 
Diyos. Ang salitang Allaha ay malapit ang tunog sa Alaham 
siyang pangalan ng Diyos sa wikang Aramaic na ginagamit noon 
ni Jesus (tingnan saEncyclopedi a Britannica, 1980 ang tungkol sa 
Allah at Elohim). Kaya bagaman ang pangalang Allah ay kakaiba 
sa mga hindi Muslim, ito ay hindi kakaiba sa mga Propeta mula 

kay Adan hanggang kay Muhammad (SlaKP) yayamang sa 
pangkalahatan sila ay nagpalaganap ng iisang Islam na ang 
kahulugan ay lubusang pagtalima, at ang salitang Allah ay 
tumutukoy sa pansariling pangalan ng Tunay na Diyos. Ito ay 
walang maramihang anyo at wala ring kasarian, kaya walang 
salitang 'mga Allah/ o lalaki o babaeng Allah, hindi gaya ng 
salitang Diyos na maaaring maging "mga Diyos" o "Diyos" o 
"Diyosa." Nakalilitong gamitin ang salitang God sa dahilang 
maraming Kristiyano nanagsasalita ng Ingles ang kumikilala pa 
rin kay Jesus bilang Diyos. Kahit na ang salitang Tagapaglikha ay 
nakalilito rin sa dahilang ipinaggigiitan pa rin ng maraming 
Kristiyano na nilikha ni Jesus ang sanlibutan. 

Hindi lamang sa ang salitang Allah ang kakaiba, ang paraan 
rin ng pagsamba ng mga Muslim kay Allah na may kasamang 
paghuhugas, pagyukod, pagluhod, at pagpapatirapa, at ang pag- 
aayuno ay kakaiba rin sa mga hindi Muslim, subalit hindi kakaiba 
sa lahat ng Propeta. Bagamat ang paghuhugas (paglilinis ng 
kamay, mukha, braso, paa, at pagbabasa ng ulo) bago sumamba ay 
tinalikdan nang mga makabagong Kristiyano, ito ay ipinag-uutos 
pa rin sa mga Muslim at ipinag-utos din sa mga naunang Propeta 
gaya ng makikita sa sumusunod namgasipi ngBibliya: Exodo 
40:3 1-32: "At si Moises at si Aaron at ang kaniyang mga anak, ay 
nagsipaghugas doon ngkanilang mga kamay at ngkanilang mga 
paa; Pagka sila'y pumapasok sa tabernakulo ng kapisanan, at 
pagjca sila'y lumalapit sa dambana ay naghuhugas sila: gaya ng 
iniutos ng Panginoon kay Moises." Bagamat si Pablo ay gumawa 
ng maraming pagbabago sa katuruan ni Jesus (SKP), siya ay tapat 
pa rin hinggil sa paghuhugas bago sumamba gaya ng makikita sa 
Mga Gawa 21:26: 'TSfang magkagayo'y isinama ni Pablo ang mga 
tao, at nang sumunod na araw nang makapaglinis nasiyang 
kasama nila ay pumasok sa templo. . . " Ang mga babaeng Muslim 

ay nagsasagawa ng pagdarasal na nakabalot ang kani lang mga ulo 
na tulad ng mababasa sa 1 Mga Taga Corinto 11: 5-6 at 13: 
"Datapuwa't ang bawa't babaing nananalangin o nanghuhula na 
walang lambong ang kaniyang ulo, niwawalan ng puri ang 
kaniyang ulo; sapagka't gaya rin ng kung kaniyang inahitan. 
Sapagka't kung ang babae ay walang lambong, ay pagupit naman; 
ngunit kung kahiyahiya sa babae ang pagupit o paahit, ay 
maglambong siya...Hatulan ninyo sa inyo-inyong sarili: nararapat 
baga na manalangin ang babae sa Dios nang walang lambong?" 
Ang mga Muslim ay sumasamba nang may kasamang pagyuko, 
pagluhod, pagpapatirapa, at walang sapatos tulad ng ginawa ng 
mga naunang Propeta: Mga Awit 95:6: "Oh magsiparito kayo, 
tayo'y magsisamba; Tayo'y magsiluhod sa harap ngPanginoon 
na May-lalang sa atin " Josue 5: 14: "... at si Josue ay nagpatirapa 
sa lupa at sumamba..." I Mga Hari 18:42: "...At siEliasay 
umahon sa taluktok ng Cannelo; at siya'yyumukodsalupa,at 
inilagay ang kaniyang mga mukha sapagitan ng kaniyang mga 
tuhod." Mga Bilang 20:6: "At si Moises at si Aaron ay umalis sa 
harap ng kapulungan at napasa pintuan ng tabernakulo ng 
kapisanan, at nangagpatirapa: at ang kaluwalhatian ng Panginoon 
ay lumitawsakanila." Genesis 17:3: "At nagpatirapa si Abram: at 
ang Dios ay nakipag-usap sa kaniya na sinasabi. . Exodo 3:5 at 
Mga Gawa 7:33: "At sinabi (ng Diyos kay Moises), Huwag kang 
lumapit dito, hubarin mo ang iyong panyapak sa iyong mga paa, 
sapagka't ang dakong iyong kinatatayuan ay banal na lupa." 

Mangangatal ang isang Kristiyano kapag narinig niya na ang 
Peregrinasyon (Pilgrimage) o Hajj na ginagawa ngayon ng mga 
Muslim sa pamamagitan ng pag-ikot sa banal na bato, ang Ka'bah, 
na nasa Makkah ay isinasagawa rin noon ng maraming Propeta, 
pati na ng mga Israelitang Propeta. 

K. Hindi ko nabasa kailanman sa Bibliya ang Peregrinasyon o ang 
sagradong bato. 

M. Ito ay maliwanag na binanggit nang makailang ulit, subalit 
hindi napansin ng mga mambabasa ng Bibliya: 

1. Nang si Jacob ay papuntang Padan-aram, nakakita siya ng 
isang pangitain at nang sumunod na umaga ay nagtayo siya ng 
isang haliging bato na tinawag niyang Betel na ang ibig sabihin ay 
ang Bahay ng Diyos (Genesis 28: 18-19). 

2 . Pagkalipas ng maraming taon, ang Propeta ring iyon na si Jacob 
ay inutusan ni Allah na pumaroon sa Betel (Genesis 35:2,14,15). 
Inalis ni Jacob ang lahat ng mga diyus-diyusan bago pumunta 
roon. Inalis din ni Propeta Muhammad (SKP) ang lahat ng diyus- 
diyusang nakapaligid sa banal na bato, ang Ka'bah sa Makkah. 

3 . May isa pang haliging itinayo ni Jacob at ng kanyang biyanang 
si Laban (Genesis 3 1 :45-49): "At kumuha si Jacob ng isang bato, at 
itinindig na pinakaalaala, At sinabi ni Jacob sa kaniyang mga 
kapatid, Manguha kayo ng mga bato; at kumuha silang mga bato 
at kanilang ginawang isang bunton: atsila'ynagkainandoonsa 
malapit sa bunton. At pinangalanan ni Laban na Jegar-Sahadutha, 
datapuwa't pinangalanan ni Jacob na Galaad. . . At Mizpa sapagka't 
kaniyang sinabi, Bantayan ng Panginoon ako at ikaw 

4. Nagkaroon ng digmaan si Jephte at ang mga anak ni Ammon 
laban sa isa't isa. Si Jephte ay nagpanata sa Panginoon sa Mizpa 
sa Galaad na kanyang ihahandog ang kanyang nag-iisang anak 
na babae kung siya ay mananaio sa digmaan. Siya ay nanalo, at 
kanyang sinunog ang kanyang anak na babae bilang handog sa 
Panginoon (Hukom: 11:29-39). 

5. Ang apat na raang libong kawal mula sa labing isang lipi ng 
Israel ay nanumpa sa harap ng Panginoon sa Mizpa na lilipulin 
nila ang lipi ni Benjamin (Hukom 20 at 21). 

6. Ang mga anak ni Israel sa pamumuno ni Samuel ay nanumpa sa 
Mizpa na kanilang sisirain ang kanilang mga diyus-diyusan kung 
magwawagi sila sa digmaan laban sa mga Filisteo (1 Samuel 7). 

7. Ang buong bansang Israel ay nagtitipon sa Mizpa noong si 
Samuel ay itinalagang Hari ng Israel (1 Samuel 10), 

Malinaw na sa kasalukuyan ay wala nang natitirang Mizpa sa 
mundo maliban sa pinakamatanda na nasa Banal na Bayan ng 
Makkah na itinayo ni Propeta Abraham at ng kanyang anak na si 
Ismael na siyang ninuno ni Propeta Muhammad (SKP). Ang mga 
Muslim talaga ang mga tagasunodng mga Propeta. May masasabi 
pa ako sa iyo na iba pang mga bagay tungkol sa mga Muslim, sa 
Islam, at kay Muhammad (SKP) sa Bibliya, subalit bakit dapat 
mong malaman ang mga ito kung hindi ka naman naghahanap 
ng katotohanan? 

K. Nakatitiyak ako sa aking sariling paniniwala bilangisang 
Kristiyano subalit naging interesado akong malaman ang tungkol 
sa dalawang relihiyon. Kung minsan ay nakararamdam ako na 
para akong tinutuya bilang isang Kristiyano matapos magbasa ng 
mga aklat na isinulat ng mga Muslim. 

M. Nakaepekto ba ito sa iyo sa iyong pamumuhay panrelihiyon? 
K. Oo, hindi na nga ako pumupunta sa simbahan na kasingdalas 
na gaya noong dati. Lihim na akong nagbabasa ng mga aklat na 
isinulat ng mga Muslim. Itinanongko nasa mga Muslim ang hindi 
malinaw sa *kin, ngunit hindi pa rin ako nasisiyahan. Naghahanap 
ako ng isang pananampalataya na aking mapagkakatiwalaan, na 
makapagbibigay sa akin ng katiwasayan ng isip, katanggap- 
tanggap sa agham, at hindi bulag na paniwalaan lamang ito. 
M. Dapat namang maging ganyan. Hinahangaan ko ang iyong 
saloobin. Ngunit hindi kami pinapayagang akitin ang sinuman. 
Nagpapahayag lamang kami sa mga nagnanais makinig sa amin. 

K. Ngunit malaya akong pumili ng anumang paniniwala na 
aking naisin at walang sinumang makapipigil sa akin. 
1VL Oo, wala namang pilitan sa relihiyon. 

K. Kung gayon, bakit ang mga Muslim ay nananawagan sa ibang 
tao na tanggapin ang kanilang paniniwala? 
M. Kung papaanong hinihiling ng mga Kristiyano ang nga Hudyo 
na tanggapin si Jesus bilang Mesias, kaming mga Muslim ay 
humihiling din sa mga Kristiyano pati na sa mga Hudyo at 
g3yundin sa buong sangkatauhan na tanggapin si Muhammad 
(SKP) bilang Kahuli-hulihan sa mga Propeta. Ang aming Propeta 
Muhammad (SKP) ay nagsabi: "Magparating kayo fng mensahe 
na] mula sa akin kahit isang talata man lamang [ng Qur'anj. " 

Binanggit din sa Isaias 21:13 ang'The burden of Arabia," 1 na 
nangangahulugang ang tungkulin ng mga Arabeng Muslim, at 
mangyari pa ng lahat ng mga Muslim sa ngayon, na ipalaganap 
ang Islam. Binanggit ito ni Isaias matapos na makita niya sa isang 
pangitain ang mangangabayo ng mga Asno at ang mangangabayo 
ng mga Kamelyo (21:7): "At pagka siya'y nakakita ng pulutong, 
ng mga nangangabayong dalawa't dalawa, ng mga asno, ng 
pulutong ng mga kamelyo siya'y masikap na makikinig na ma'y 
pag-iingat." 

Ang mangangabayo ng asno ay napatunayang si Jesus na 
pumasok sa Jerusalem [sakay ng asno] (Juan 1 2: 14; Mateo 21:5). 
Kung gayon, sino naman ang mangangabayo ng mga Kamelyo? 
Wala nang iba pa kundi si Muhammad (SKP) nadumating mga 
anim na raang taon matapos ang pagdating ng Mesias. Kung hindi 
tatanggapin ito, samakatuwid hindi pa natutupad ang hulang ito. 
K. Ang paliwanag mo ay nagpapasigla sa akin na miili kong suriin 
nang lalong maingat ang Bibliya.Nais kong makikipagtalakayan 
muli sa iyo. 

M. Oo, kung nagtagumpay ka man sa mundong ito, hindi ibig 
sabihin na tagumpay ka rin sa kabilang buhay. Ang kabilang 
buhay ay lalong mainam at siyang magtatagal kaysa sa buhay dito 
sa mundo. Ang mga tao sa kasalukuyan ay naging makamundo at 
walang pagpapahalaga sa relihiyon. Magkita tayo nang mga ilang 
ulit pa at talakayin natin ang mga pagkakaiba nang tapatan at 
walang samaan ng loob. Ang Islam ay nakabatay sa katuwiran, at 
hindi mo dapat basta na lamang tanggapin ito. Kahit ang iyong 
Bibliya ay nagsasabing: "Subukin ninyo ang lahat ng mga bagay, 
ingatan ninyo ang mabuti," (I Mga Taga Tesalonica 5:21). 
K. Ngayon-ngayon lamang ay sinipi mo ang "mangangabayo ng 
mga kamelyo" mula sa Isaias at gumawa ka ng konklusyon na 
iyon ay si Muhammad (SKP). Kung gayon, hinulaan din ba siya 
sa Bibliya? 
M. Tiyak ko. 

K. Sa Matanda ba o sa Bagong Tipan? 

M. Sapareho. Subalit hindi mo siya makikilala sa Bibliya hanggat 
hindi ka naniniwala sa kaisahan ng Diyos (Allah). Ang ibig kong 
sabihin, hanggat naniniwala ka pa rin sa Trinidad, Pagka-Diyos 
ni Kristo, Pagka-Diyos-anak ni Kristo, Pagmamana ng Kasalanan, 
at Pagtubos ng Kasalanan. Ang lahat ng ito ay mga doktrinang 
gawa ng mga tao. Hinulaan na ni Jesus (sa Mateo 15:9) na ang 
mga tao ay sasamba sa kanya nang walang kabuluhan at 
maniniwala sa mga doktrinang gawa ng mga tao: "Datapuwa't 
walang kabuluhan ang pagsamba nila sa akin, Na nagtuturo ng 
kanilang pinakaaral ang mga utos ng mga tao." 

Ang Banal na Bibliya 

M. Nakatitiyak ka ba na ang Bibliya ay banal? 
K. Oo, tiyak na tiyak ko ang tungkol dito; ito ay salita ng Diyos. 
M. Basahin mo ang sinabi ni Lucas sa Kabanata 1:2 at 3 tungkol 
sa kanyang isinulat. 

K. "Alinsunod sa ipinatalos sa atin nilang buhat sa pasimula ay 
mga saksing nangakakakita at mga ministro ng salita, ay 
minagaling ko naman, pagkasiyasat na lubos ng pangyayari ng 
lahat ng mga bagay mula nang una, na isulat sa iyong sunodsunod, 
kagalanggalang na Teofilo." 

M. Kung si Lucas ay nagsabi na siya mismo ay hindi isang saksi 
at ang kanyang kaalamang nakalap ay mula sa mga nakasaksi at 
hindi mga salitang kinasihan ng Diyos, maniniwala ka pa rin ba 
na ang Bibliya ay salita ng Diyos? 

K. Maaaring ang bahaging ito lamang ang hindi salita ng Diyos. 
M. Ipinakita ng kasaysayan na ang Bibliya ay nagdanas ng mga 
pagbabago sa pagdaan ng mga panahon. Ang Revised Standard 
Version 1952 at 1971, ang New American Standard Bible at ang 
New World Translation of the Holy Scriptures ay nag-alis ng 
ilang mga talata kung ihahambing sa King James Version. Ang 
Reader's Digest ay nagbawas ng limampung porsiyento sa 
Matandang Tipan at ang Bagong Tipan ay pinaikli sa 
dalawampu't limang porsiyento. Noong nakalipas na ilang taon, 
tinangka ng mga teologong Kristiyano na i-desex l ang Bibliya. 
Ang ibig bang sabihin ng "banal" ay walang kamalian ang Bibiya? 
K. Oo, gayon nga. Ngunit anong uri ng kamalian ang tinutukoy mo? 
M. Ipagpalagay na may isang talatang nagsasabing may isang 

taong namatay sa gulang na limampu at may isa namang talatang 
nagsasabing namatay ang taong ito sa gulang na animnapu, maaari 
kayang ang kapwa pahayag ay tama? 

K. Hindi, ang kapwa pahayag ay hindi kailanman magiging tama. 

Isa lamang ang maaaring maging tama o kapwa mali. 

M. Kung ang isang banal na aklat ay naglalaman ng mga talatang 

nagsasalungatan, ituturing mo pa ba na ito ay banal? 

K. Tiyak na hindi na, sapagkat ang isang Banal na Kasulatan ay 

isang pahayag mula sa Diyos at dapat na imposibleng maglaman 

ito ng mga kamalian o mga talatang nagsasalungatan. 

M. Kung gayon, ito ay hindi rin banal. 

K. Tama; ang kabanalan nito ay naglaho na. 

M. Kung magkagayon, hindi mo ito mapagkakatiwalaan nang 

isandaang porsiyento. Ano kaya ang mga kadahilanan? 

K. Maaaring ito ay pagkakamali sa pagtatala; sadyang pagpapalit 

ng mga tagasulat; pagbabawas o pagdaragdag. 

M. Kung may nagsasalungatang mga talata sa Bibliya, ituturing 

mo pa rin ba na ito ay banal? 

K. Hindi ako naniniwala na ang Bibliya ay hindi banal dahil wala 
akong nakikitang anumang nagsasalungatang mga talata rito. 
M. Mayroong maraming nagsasalungatang mga talata sa loob nito. 
K. Sa Matanda ba o sa Bagong Tipan? 

M. Sa parehong mga Tipan. Ang mga ito ang ilan sa mga iyon: 



11 Samuel 8:4 


IMgaCronica 18:4 


At kinuha ni David sa kaniya 
ang isang libo at pitong daan 
na mangangabayo, at dalawang 
pung libo na nagklakad: 


At kumuha si David sa kaniya 
ng isang libong karo, at pitong 
libong mangangabayo, at dala- 
wang pungnaglalakad: 



T. Isang libo at pitong daan o pitong libo? 

II Samuel 8:9-10 


I Mga Cronica 8:9-10 


Nang mabalitaan ni Toi na hah 
sa Hamath na sinaktanni David 
ang buong hukbo m Hadadezer, 
sinugo nga ni Toi si J or am na 
kaniyang anak sa haring David, 
upang bumati sa kaniya sapag- 
ka't siya nakipagdigma laban 
Kay Maaaaezer ai sma&ian niya 
siya: sapagka't si Hadadezer ay 
nag-karoon ng mga pakikibaka 
kay IYk. At nagdala si Jorom ng 
mga sisidlangpilak, at mga sisid- 
lang ginto, at mga sisidlang tanso. 


At nang mabalitaan ni Tou na hari 
sa Hamat na sinaktan ni David 
ang buong hukbo ni Adarezer na 
hari sa Soba, kaniyang sinugo si 
Adoram na kaniyang anak sa 
haring David, upang bumati sa 
kaniya at purihin siya, sapagka't 
«iva'v lumaban kav Adarezer at 
sinaktan niya siya (sapagka't si 
Adarezer ay may mga pakikipag- 
digma kay Tou); at siya'y nagda- 
la ng lahat na sarisarmg kasang- 
kapan ginto, at pilak, at tanso. 


T. Toi o Tou, Joram o Adoram, Hadadezer o Adarezer? 


II Mga Hari 8:26 


IIM^a Cronica 22:2 


May dalawampu't dalawang 
taon si Ochozias nang siya'y 
magpasimula; at siya'y na fa- 
ring isang taon sa Jerusalem. 


May Apatnapu't dalawang taon 
si Ochozias nang magpasimulang 
maghari; at siya'y nagharing 
isang taon sa Jerusalam; 


T. Dalawampu't dalawang taon o apatnapu't dalawang taon? 


H Samuel 10:18 


I Mga Cronica 19:18 


At ang mga taga Siria ay nagsi- 
takas sa harap ng Israel; at pu- 
matay si David sa mga taga Siria 
ng mga tao ng pitong daang karo, 
at apat napunglibo nananga- 
ngabayo, at sinaktan si Sobach 
na kapitan sa kanilang hukbo, na 
anopa'tnamatay roon. 


At ang mga taga Siria ay 
nagsitakas sa harap ng Israel; at 
si David ay pumatay sa mga taga 
Siria ngmga tao sa pitong libong 
karo, at apat na pung libong 
naglalakad, at pinatay si 
Sophach na pinunong kawal ng 
hukbo. 



T. Pitong daang karo o pitong libong karo? Apat na pung libong 



n ang angabayo o naglalakad? Sobach o Sophach? 



9Ing Talakayan ng VCrisKyano al 9tfus/im 



27 



H Mga Hari 24:8 


II Mga Cronica 36:9 


Si Joachin ay may labing walong 
taon nang siya'y magpasimulang 
maghari; at siya'y naghari sa 
Jerusalem na tatlong buwan. 


Si Joachin ay may walong taong 
gulang nang siya'y magpasimu- 
lang maghari; at siya'y nagharing 
tatlong buwan atsangpung araw 

sa Jerusalem: . . . 



T. Labing walong taon o walong taon? Tatlong buwan o tatlong 
buwan at sampung araw? 



II Samuel 23:8 


I MgaCronicall:ll 


Ito ang mga pangalan ng mga 
makapangyarihang lalakena nasa 
kay David: si Josebbasebet na 
Tachemonita, na pinuno ng mga 
kapitan; na siya ring si Adino na 
Eznita, na siyang dumaluhong 
laban sa walong daan na 
nangapatay ng parninsan. 


At ito ang bilang ng mga 
makapangyarihang lalake na nasa 
kay David: si Jasobam, na anak 
ng isang Hachmonita, na pinuno 
ng tatlongpu; siya ang nagtaas 
ng kaniyang sibat laban sa 
tatlong daan, at pinatay niya sila 
na parninsan. 


T. Tachemonita o Hachmonita? Walong daan o tatlong daan? 


n Samuel 24:1 


I Mga Cronica 21:1 


At ang galit ng Panginoon ay 
nagalab uli laban sa Israel, at 
kaniyang kinilos si David laban 
sa kanila, na sinabi, Dcaw ay 
yumaon, iyong bilangin ang 
Israel at Juda. 


At si Satan ay tumayo laban sa 
Israel, at kinilos si David na 
bilangin ang Israel. 



T. Ang Panginoon ni David, kung gayon, ay si Satan? Huwag 
nawang ipahintulot ng Diyos na mangyari! 

D Samuel 6:23 


H Samuel 21: 8 


At si Michal na anak ni Saul ay 
hindi nagkaanak hanggang sa 
araw ng kaniyang kamatay an. 


Nguni't kinuha ng hari ang 
dalawang anak ni Rispa, na anak 
na Aja, na kaniyang ipinanganak 
kay Saul, si Armoni Mephilobo- 
seth; at ang limang anak ni 
Michal na anak na babae ni 
Saul na kaniyang ipinanganak 
kay Adriel na anak ni Barzilai, 
na Molathita: 



T. Si Michal ba ay nagkarcx>n ng mga anak o hindi? Paalaala: 
Ang pangalang Michal sa II Samuel 21:8 ay matatagpuan pa rin 
sa King James Version at sa New World Translation of the Holy 
Scripture na ginagamit ng mga Saksi ni Jehovah, ngunit ito ay 
pinalitan ng Merab sa New American Standard Bible 1973. 



K. Hindi ko ito kailanman nakita noon. Mayroon pa bang mar ami? 
M. Ibig mo bang malaman ang iba pa? Hindi pa ba ito sapat 
upang mapabulaanan ang kabanalan ng Bibliya? Tingnanmo 
ang Genesis 6:3: "At sinabi ng Panginoon, Ang aking Espiritu ay 
hindi makikipagpunyagi sa tao magpakailan man, sapagka't siya 
ma'y laman: gayon ma'y magiging isang daan at dalawang pung 
taon ang kaniyang mga araw." 

Ngunit ilang taon si Noe noong siya ay namatay? Mahigit sa 
120 taon. Tingnan mo ang Genesis 9: 29: "At ang lahat ng 
naging araw ni Noe ay siyam na raan at limang pung taon: at 
namatay." Iginigiit ng ilang mga teologong Kristiyano na hindi 
ang pinakamahabang mararating ngbuhay ngtao ang tinutukoy 
ng isandaan at dalawampung taon kundi ang balia ay darating 
pagkalipas ng isandaan at dalawampung taon. Pati na ito ay hindi 
rin umaakma dahil sa panahon ng baha si Noe ay dapat anim na 
raan at dalawampung taong gulang (5 00+ 1 20), ngunit ang Bibliya 

ay nagsasabi na siya ay anim na raang taong gulang. Pag-aralan 
mo ang mga talatang ito: Genesis 5:32: "At si Noe ay may 
limang daang taon. . , "; Genesis 7:6: "At may anim na raang taon 
si Noe nang ang baha ng tubig ay dumagsa sa ibabaw ng lupa. " 

Ang Kristiyanismo ay naniniwala na nilikha ng Diyos ang tao 
sa Kanyang larawan: puti, itim o ano pa man, babae o lalake? Ito 
ay ayon sa Genesis 1:26: "At sinabi ng Diyos, Lalangin natin ang 
tao sa ating larawan, ayon sa ating wangis..." Subalit ito ay 
sumasalungat sa Isaias 40: 18 at 25: **Kanino nga ninyo itutulad 
ang Dios? o anong wangis ang iwawangis ninyo sakaniya?.., 
Kanino nga ninyo itutulad ako upang makaparis ako niya? sabi ng 
banal." Tingnan mo rin ang Mga Awit 89: 6: "Sapagka't sino sa 
langit ang maitutulad sa Panginoon? Sino sa gitna ng mga anak ng 
makapangyarihan ang gaya ng Panginoon?" At sa Jeremias 10:6- 
7: "Walang gaya mo, Oh Panginoon; . . . walang gaya mo." 
K. Ngunit ang lahat ng ito ay nasa Matandang Tipan? 



Juan 5:37 


Juan 14:9 


Kailan ma'y hindi ninyo narmig 
ang kaniyang tinig, ni hindi man 
ninyo nakita ang kaniyang anyo. 


"...ang nakakita sa akin ay 
nakakita sa Ama...." 



Juan 5:31 


Juan 8:14 


Kung ako'ynagpapatotoo tungkol 
sa aking sarili, angpatotooko 
ay hindi katotohanan. 


Sumagot si Jesus at sa kanila'y 
sinabi, Bagama't ako'y nagpapa- 
totoo sa akin din, ay totoo ang 
aking patotoo. 



Ang mga ito ay ilan lamang sa mga pagkakasalungatan sa 
Bagong Tipan. Makatatagx) ka pa ng higit na marami kung ating 
tatalakayin ang katotohanan ng mga doktrina ng makabagong 
Kristiyanismo gaya ng Trinidad, Pagka-Diyos ni Jesus, Pagka- 

Diyos-anak ni Jesus, Pagmamana ng kasalanan, Pagtubos ng 
Kasalanan, at huwag nang banggitin pa ang pang-aalipusta sa 
maraming Propeta sa Bibliya sa pagpaparatang sa kanila bilang 
mga mananamba ng mga diyus-diyusan, at pagpaparatang sa 
kanila ng pangangalunya sa kamag-anak at di-kamag-anak, at 
panggagahasa 

K. Saan mo matatagpuan ang mga iyan sa Bibliya? 
M. Nasasaad na si Noe ay nalasing hanggang sa siya ay naging 
hubo't hubad na sa harap ng kanyang mga anak na nasa hustong 
gulang na (Genesis 9:23-24): "At kumuha si Sem at si Jafet ng 
isang balabal, at isinabalikat nilang dalawa, at lumakad ng 
paurong at tinakpan ang kahubaran ng kaniiang ama; at ang 
mukha nila ay patalikod, at hindi nila nakita ang kahubaran ng 
kaniiang ama. At nagising si Noe sa kaniyang pagkalango sa alak, 
at naalaman ang ginawa sa kaniya ng kaniyang bunsong anak." 

Si Solomon aypinaratangan hindi lamang ngpagkakaroon ng 
maraming asawa, kundi pati ng pagsamba sa mga diyus-diyusan 
(1 Mga Hari 1 1:9-10): "At ang Panginoo'y nagalit kay Solomon 
... At siyang nag-utos sa kaniya tungkol sa bagay na ito, na siya'y 
huwag sumunod sa ibang mga dios; ngunit hindi niya iningatan 
ang iniiutos ng Panginoon." 

Si Aaron, na isang Propetang sumama sa kanyang kapatid na si 
Moises sa pagpunta kay Paraon, ay pinaratangan din na humugis 
sa gintong guya upang sambahin ng mga Israelita (Exodo 32:4): 
"At kaniyang (Aaron) tinanggap sa kaniiang kamay, at niyari sa 
pamamagitan ng isang buril, at ginawang isang guyang binubo, at 
kaniiang sinabi, Ang mga ito ang maging iyong mga dios, Oh 
Israel, na nagsampa sa iyo mula sa lupain ng Egipto." 

Mababasa mo rin ang pangangalunya ni Propeta Lot sa 
kanyang dalawang anak (Genesis 19:36): "Sa ganito'y kapuwa 

nagdalangtao ang mga anak ni Lot sa pamamagitan ng kanilang 
ama." 

Makababasa ka rin ng isang Propetang ang dalawang asawa 
ay magkapatid (Genesis 29:28): "At gayon ang ginawa ni Jacob, 
at tinapos niya ang sanglinggo nito, at ibinigay ni Labansa 
kaniya si Raquel na kaniyang anak na maging asawa niya." 

May isa pang Propeta na pinaratangan ng pangangalunya (II 
Samuel 1 1:4-5): "At si David ay nagsugo ng mga sugo, at kinuha 
siya; at siya'y pumaroon sa kaniya, at kaniyang sinipingan siya 
(sapagka't siya'y malinis sa kaniyang karumihan;) at siya'y 
bumalik sa kaniyang bahay. At ang babae aynaglihi;at siya'y 
nagsugo at nasaysay kay David, at nagsabi: Ako'y buntis." 

Ang aking katanungan ay: Papaano matatanggap si David, 
kung gayon, sa talaangkanan ni Jesus kung ang talaangkanang 
ito ay nagsimula sa isang taong nangalunya? Huwag sanang 
ipahintulot ni Allah na ito ay nangyari! Hindi kaya ito ay isang 
kasalungatan sa nabanggit sa Deuteronomio 23:2: "Isang anak sa 
ligaw ay huwag papasok sa kapisanan ngPanginoon; hanggang 
sa ikasangpung salin ng lahi ay walang sa kaniya'y makapapasok 
sa kapisanan ng Panginoon." 

May isa pang paratang ng pangangalunya sa kamag-anak na 
may kasama pang panggagahasa na isinagawa ni Amnion, na 
anak ni David, sa kanyang kapatid sa ama na si Tamar (II Samuel 
13: 14): "Gayon ma'y hindi niya (Ammon) dininig ang kaniyang 
tinig: kundi palibhasa't siya'y malakas kay sa kaniya (Tamar), 
dinahas niya siya, at sumiping sa kaniya." 

Mayroon pang mar ami hang panggagahasang isinagawa si 
Absalom sa mga babae (concubine) ni David na nasasaad sa II 
Samuel 16:22: "Sa gayo'y kanilang ipinagladlad si Absalom ng 
isang tolda sa bubungan ng bahay , at sinipingan ni Absalom ang 
mga babae ng kaniyang ama sa paningin ng boong Isarael " 

(Hindi ako makapaniwalang magagawa ng sinumang taoang 
kahayupang ito, kahit na ang mga barbaro ay hindi ito magagawa.) 

May isa pang pangangalunya sa kamag-anak na isinagawa 
naman ni Juda kay Tamar na kanyang manugang. Noong si Juda 
ay patungo sa Timnat upang gupitan ang kanyang mga tupa ay 
nakita niya si Tamar. Inakala niyang ito ay isang patutot sapagkat 
tinakpan nito ang mukha nito (Genesis 38:18): * 4 Atkaniyang 
sinabi, Anong sangla ang ibibigay ko sa iyo? At kaniyang sinabi, 
Ang iyong singsing, at ang iyong pamigkis, at ang tungkod na 
dala mo sa kamay . At kaniyang ipinagbigay sa kaniya, at sumiping 
sa kaniya; at siya'y naglihi sa pamamagitan niya.". 

Bagamat ang mga Hudyo at ang mga Muslim ay mahigpit na 
mag-kaaway, walang Muslim na maglalakas-loob na sumulat ng 
isang aklat at paratangan ang alinmang Israelitang, Propeta gaya 
nina Juda, David, Jesus, at iba pa (SlaKP), ng panggagahasa, 
pangangalunya sa di-kamag-anak at kamag-anak o pagpatol sa 
patutot. 

Ang lahat ng Propeta ay isinugo ni Allah upang pumatnubay 
sa mga tao. Maiisip mo kaya na ang Diyos ay nagsugo ng maling 
mga tao upang pumatnubay? 

K. Sa palagay ko ay hindi. Ngunit hindi ka ba naniniwala sa 
Bibliya? 

M. Naniniwala kami sa lahat ng Kasulatan ng Diyos, ngunit sa 
orihinal na anyo ng mga ito. Ang Diyos ay nagsugo ng Propeta sa 
bawat bansa bilang tagapagbabala, at ang ilan sa Icanila ay may 
Kasulatan bilang patnubay sa partikular nabansang yaon lamang. 
Binigyan ng Suhuf (Kalatas) si Abraham, ng Tawrah (Bahagi ng 
Matandang Tipan) si Moises, ng Zabur (Salmo) si David, at ng 
Injil (Ebanghelyo) si Jesus. Wala ni isa man sa mga Kasulatang 
ito ang nanatili sa orihinal na anyo sa ngayon. Bahagi ng tunay na 

piano ni Allah, sa wakas ay isinugo Niya si Muhammad (SKP) 
bilang kahuli-hulihan sa lahat ng Propeta, na dala ang Banal na 
Qur'an bilang gabay para sa buong sangkatauhan, sa anumang 
pook at sa anumang panahon. 

Si Jesus mismo ay nagsabing siya ay isinugo lamang sa mga 
tao ng Israel (Mateo 15:24): "Datapuwa'tsiya'ysumagotat sinabi, 
Hindi ako sinugo kundi sa mga tupang nangaligaw sa bahay ni 
Israel"; (Mateo 1:21): "At siya'y manganganak ng isang lalake; at 
ang pangalang itatawag mo sa kaniya'y Jesus; sapagka't ililigtas 
niya ang kaniyangbayan sa kanilangmga kasalanan." Nagsabi pa 
nga siya na hindi siya pumarito upang gumawa ng mga pagbabago 
sa batas kundi upang ganapin (Mateo 5:17-18): "Huwag ninyong 
isiping ako'y naparito upang sirain ang kautusan o ang mga 
propeta: ako'y naparito hindi upang sirain, kundi upang ganapin. 
Sapagka't katotohanang sinasabi ko sa inyo, Hanggang sa 
mangagwala ang langit at ang lupa, ang isang tuldok o isang 
kudlit, sa anomang paraan ay hindi mawawala sa kautusan, 
hanggang sa maganap ang lahat ng mga bagay." 

K, Ngunit sa Marcos 16: 15 ay nagsabi si Jesus: "At sinabi niya sa 
kanila, Magsiyaon kayo sa boong sanglibutan, at inyong ipangaral 
ang evangel io sa lahat ng kinapal." 

M. Ito ay sumasalungat sa binanggit sa itaas sa Mateo 15:24 at 
Mateo 1:21. Pangalawa, ang Marcos 16:9-20 ay inalis na sa 
maraming Bibliya. Inilagay ng New American Standard Bible ang 
bahaging ito sa loob ng mga panaklong at sumulat ng sumusunod 
na komentaryo: "Ang ilan sa mga napakatandang manuskrito ay 
nag-alis ng mula sa bersikulo 9 hanggang 20." Inamin ng New 
World Translation of the Holy Scriptures na ginagamit ng mga 
Saksi ni Jehovah na ang ibang mga matandang manuskrito ay 
nagdagdag ng isang mahabang pagtatapos o isang maikling 

pagtatapos pagkatapos ng Marcos 16:8, ngunit ang iba nam an ay 
nag-alis. At ang Revised Standard Version ay sumulat ng 
sumusunod na talibaba: "Ang ilan sa mga sinaunang awtoridad ay 
nagbigay sa aklat [ni Marcos] ng pagtatapos sa katapusan ng 
[kapitulo 1 6] bersikulo 8 . . . " Ito ay nangangahulugan din na ang 
pagkabuhay na mag-uli [ni Jesus] ay hindi totoo gaya ng 
pagialarawan dito sa Marcos 16:9. 

K. Ngunit nagsabi si Jesus sa Mateo 28:19: "Dahil dito magsiyaon 
nga kayo, at gawin ninyong mga alagad ang lahat ng mga 
bansa..." 

M. Ang "lahat ng mga bansa" ay kailangang ipaliwanag na lahat 
ng labindalawang lipi ng Israel at kung hindi ay sumasalungat 
ito sa Mateo 15:24 at Mateo 1:21. SaNew American Standard 
Bible at sa New World Translation of the Holy Scriptures ay 
hindi ito isinaling all nations (lahat ng mga bansa) kundi all the 
nations, na nangangahulugang ang labindalawang lipi ng Israel. 

Ano ngayon ang palagay mo sa Bibliya? 
K. Ang paniniwala ko rito ay nagsisimula nang mayanig ngayon. 
M. Natitiyak kong makukumbinsi ka sa katotohanan ng Islam 
matapos nating matalakay ang ating mga pagkakaiba. 

Ang Doktrina ng Trinidad 

M. Naniniwala ka pa rin ba sa Trinidad? 

K. Sigurado; nakasulat ito sa Unang Sulat ni Juan 5:7-8: "For 
there are three that bear record in heaven, the Father, the Word, 
and the Holy Ghost: and these three are one. And there are three 
that bear witness in earth, the spirit, and the water, and the 
blood: and these three agree in one." [Salin sa Tagalog mula sa 
King James Version: Sapagka't tatlo ang may hawak ng talaan sa 
langit, ang Ama, ang Salita, at ang Espiritu Santo: at ang tatlong 
ito ay iisa. At may tatlong nagpapatotoo sa lupa, ang espiritu, at 
ang tubig, at ang dugo: at ang tatlong ito ay nagkakaisa.] 1 

M. Oh, iyan ay ang nasa King James Version na inilimbag noong 
1611, at nagsilbing pinakamalakas na katibayan ng Doktrina ng 
Trinidad. Ngunit ngayon, ang bahaging ito, "ang Ama, ang Salita, 
at ang Espirirtu Santo: at ang tatlong ito ay iisa," ay inalis na sa 
Revised Standard Version ng 1952 at 1971, at sa iba pang mga 
Bibliya, dahil ito ay komentaryo na nakapasok sa Tekstong Griego. 

Ito ang mababasa sa 1 Juan 5:7-8 ng New American Standard 
Bible: "And it is the Spirit who bears witness, because the Spirit is 
truth. For there are three that bear witness, the Spirit and the water 
and the blood, and the three are in agreement." [At itong Espiritu 
ang nagpapatotoo, sapagka't ang Espiritu ay katotohanan. 
Sapagka't may tatlong nagpapatotoo, ang Espiritu, ang tubig at 
ang dugo, at ang tatlo ay nagkakaisa ] At sa New World 
Translation of the Holy Scriptures, na ginagamit ng mga Saksi 

1 Napilitan ang tagapagsalin na isalin sa Tagalog mula sa Ingles ang I Juan 5:7-8 
sap agkat ang salin nito sa Bibliyang Tagalog ay lubhang napakalaki ng kaibahan sa 
salin nito sa Ingles. Sa salin sa Tagalog ay ganito ang nasasaad: "At ang Espiritu ang 
nagpapatotoo, sapagka't ang Espiritu ay katotohanan. Sapagka't may tatlong 
nagpapatotoo, ang Espiritu, ang tubig, at ang dugo: at ang tatlo ay nagkakaisa." 



9lng H'alakcLyan ng ^risHyano al Wuskm 



36 



ni Jehovah, ito ang matatagpuan mo: 'Tor there are three witness 
bearers, the spirit and the water and the blood, and the three are in 
agreement." [Sapagka't may tatlong saksi, ang espiritu at ang 
tubig at ang dugo, at ang tatlo ay nagkakaisa.] Nauunawaan ko 
kung hinchmonalalamangangmahalagangbahagingitoayinalis 
na, subalit ang ipinagtataka ko ay kung bakit maraming mga 
ministro at mga mangangaral ang hindi nakaaalam nito. 

Ang Trinidad ay hindi batay sa Bibliya. Ang salita ngang 
Trinidad ay wala sa Bibliya o sa alinmang mga Diksiyunaryo ng 
Bibliya, hindi kailanaman itinuro ni Jesus, at hindi kailanaman 
niya nabanggit Walang kahit ano mang batayan o patunay sa 
Bibliya upang matanggap ang paniniwala sa Trinidad. 

K. Subalit saMateo28:19aymakikitaparinnatinnasinabing: 
". . . na sila'y inyong bautismuhan sa pangalan ng Ama at ng Anak 
at ng Espiritu Santo." Ang bahaging ito ay hindi pa inalis; hindi 
kaya ito ay isang patunay sa Trinidad? 

M. Hindi. Kung binanggit mong ang tatlong tao ay nakaupo o 
sama-samang kumakain, nangangahulugan bang sila ay binubuo 
ng isang persona? Hindi. Ang pagbalangkas ni Athanasius, na 
isang Diyakono na taga-Egipto buhat sa Alexandria, ng Trinidad 
ay tinanggap ng Konseho ng Nicea noong 325 A.D. o mga tatlong 
siglo na matapos lumisan si Jesus. Walang pag-aalinlangang ang 
paganismong Romano ay may impluwensiya sa doktrinang ito: 
ang paniniwala sa diyos na triune (diyos na tatlo sa isa); ang 
Sabbath ay inilipat sa Linggo; ang Disyembre 25 na kaarawan ng 
kanilang diyos-araw na si Mithra ay ipinakilalang kaarawan ni 
Jesus, bagamat maliwanag na hinulaan ng Bibliya at ipinagbawal 
ang pagpapalamuti ng Christmas Tree sa Jeremias 10:2-5: "Ganito 
ang sabi ng Panginoon, Huwag kayong matuto ng lakad ng mga 
bansa, at huwag kayong manganglupaypay sa mga tanda ng langit; 

sapagka't ang mga bansa ay nanganglulupaypay sa mga yaon. 
Sapagka't ang mga kaugalian ng mga bayan ay walang kabuluhan. 
sapagka't may pumuputol ng punongkahoy sa gubat, na siyang 
gawa ng mga kamay ng manggagawa sa pamamagitan ng palakol. 
Kanilang ginayakan ng pilak at ng ginto; kanilang ikinakapit ng 
mga pako at mga pamukpok, upang huwag makilos. Sila'y gaya ng 
puno ng palma, na binilog, at hindi nagsasalita: kinakailangang 
pasanin sapagka't hindi makalakad. Huwag ninyong katakutan 
ang mga yaon, sapagka't hindi makagagawa ng kasamaan, ni 
wala ring magagawang mabuti." 

Dahil sa lumihis na ang Kristiyanismo nang malayo mula sa 
tunay na mga katuruan ni Jesus kaya naman isinugo ni Allah, 
bilang bahagi ng Kanyang orihinal na piano, ang Kanyang 
huling Propeta na si Muhammad (SKP) bilang tagapagpanauli 
upang panumbalikin ang lahat ng pagbabago na ito: ang 
kalendaryong Romano ay ginawang kalendaryong Kristiyano; 
hindi ipinagbawal ang pagkain ng baboy; ang pagtutuli ay inalis 
ni Pablo (Galacia 5:2): "Narito, akong si Pablo ang nagsasabisa 
inyo, na, kung inyong tinatanggap ang pagtutuli, ay wala kayong 
mapapakinabang na anoman kay Cristo." 

Ang Banal na Qur'an ay nagbabala sa Surah 5:73: "Talagang 
tumanggi nang sumampalataya ang mga nagsabi: "Tunay na 
si Allah ay ikatlo sa tatlo." At wala nang Diyos bukod pa sa 
isang Diyos. At kung hindi sila magsisitigil sa sinasabi nila, 
talagang dadapuan nga ang mga tumangging sumampalataya 
buhat sa kanila ng isang masakit na pagdumsa."Naniniwala 
kaparin ba sa Trinidad na hindi itinuro kailanamn ni Jesus? 
K. Ngunit ang Diyos at si Jesus ay iisa (Juan 14:11): 
"Magsisampalataya kayo sa akin na ako'y nasa Ama at ang Ama 
ay nasa akin..." 

M. Basahin mo kung gayon ang Juan 17:21 . 

K. "Upang silang lahat ay maging isa; na gaya mo, Ama, sa akin, 

at ako'y sa iyo, na sila nama'y suma atin. . . " 

M. Maliwanag dito na ang Diyos at si Jesus ay iisa, ngunit ang 

mga disipulo ay iisa rin kay Jesus at sa Diyos. Kungsi Jesus ay 

Diyos dahilsiya ay nasa Diyos, bakit ang mga disipulo kunggayon 

ay hindi Diyos, yamang silang lahat ay tulad ni Jesus na nasa 

Diyos din? Kung ang Diyos, si Jesus, at ang Espiritu Santo ay iisa 

sa Trinidad, samakatuwid kasama ng mga disipulo sila ay 

magiging isang Diyos na may labinlimang bahagi. 

K. Ngunit si Jesus ay Diyos ayon sa Juan 14: 9: . . ang nakakita 

sa akin ay nakakita sa Ama. . . " 

M. Isaalang-alang mo ang buong nilalaman ngayon — kung ano 
ang naunang bahagi at ang sumunod na bahagi sa (Juan 14:8): 
"Sinabi sa kaniya ni Felipe, Panginoon, ipakita mo sa amin ang 
Ama, at sukat na ito sa amin. Sinabi sa kaniya ni Jesus, Malaon 
nang panahong ako'y inyong kasama, at ako'y hindi mo nakikilala, 
Felipe? ang nakakita sa akin ay nakakita sa Ama; paanong sinasabi 
mo, Ipakita mo sa amin ang Ama?" 

Kaya sa wakas tinanong ni Jesus si Felipe kung papaanong 
ipakikita ang anyo ng Diyos sa mga disipulo, na hindi posible. 
Dapat kang maniwala sa Diyos sapamamagitanngpaghangasa 
Kanyang mga nilikha: ang araw, ang buwan, ang lahat ng mga 
nilikha, at si Jesus mismo na nilikha rin ng Diyos. Siyaay 
nagsabi sa (Juan 4:24): "Ang Diyos ay Espiritu.. ." at sa (Juan 
5:37): ". . . Kailan ma'y hindi ninyo narinig ang kanyang tinig, ni 
hindi man ninyo nakita ang kaniyang anyo." Papaano mong 
makikita ang espiritu kung gayon? Ang kanilang nakita ay si Jesus 
at hindi ang Diyos. Si Pablo ay nagsabi rin sa (I Timoteo 6: 16): 
"...na di nakita ng sinomang tao, o makikita man. .."Kaya 
kung ano man ang makikita mo ay hindi kailanman Diyos. 

Nagsabi angaming Banal na Qur'an sa Surah 6:103: "Hindi 
Siya naaabot ng mga paningin, samantalang naaabot Niya 
ang mga paningin. At Siya ang Mabait, ang Nakababatid." 

K. Tapatan lamang, mahirap itakwil ang naituro sa amin Simula 
sapagkabata. 

M. Marahil ang susunod na mga katanungan ay magbibigay sa iyo 
ng isang mainam na pagkaunawa sa Trinidad: Ano ang Banal na 
Espiritu? 

K. Ang Banal na Espritu ay ang Espiritu Santo, na Diyos din. 
Itinuro sa amin, ang Ama, ang Anak, at ang Espiritu Santo ay 
Diyos. Hindi kami pinapayagang magsabing may tatlong Diyos, 
kundi Isang Diyos. 
M. Basahin mo ang Mateo 1:18. 

K. "Ang pagkapanganak nga kay Jesucristo ay ganito: Nang si 

Maria na kaniyang ina ay mag-aasawa kay Jose, bago sila 

magsama ay nasumpungang siya'y nagdadalang-tao sa 

pamamagitan ng Espiritu Santo." 

M. Ihambing mo ngayon sa Lucas 1:26-27. 

K. 4t Nang ikaanim na buwan nga'y sinugo ng Dios ang anghel 

Gabriel sa isang bayan ng Galilea, ngala'y Nazaret, sa isang 

dalagang mag-aasawa sa isang lalake, na ang kaniyang ngala'y 

Jose, sa angkan ni David; at Maria ang pangalan ng dalaga." 

M. Samakatuwid sa mahimalang pagsilang ni Jesus, binanggit ni 

Mateo ang Banal na Espiritu at binanggit naman ni Lucas si 

Anghel Gabriel, Ano kung gayon ang Banal na Espiritu? 

K. Ang Banal na Espiritu kung gayon ay si Anghel Gabriel. 

M. Naniniwala kaparinba ngayon sa Trinidad? 

K. Kung gayon ang Diyos ay Diyos, ang Banal na Espiritu o ang 

Espiritu Santo ay si Anghel Gabriel, at si Jesus ay . . . 

M. Hayaan mong tulungan kita: Si Jesus ay isang Propeta, na anak 
ni Maria. 

K. Papaano mong malulutas ang tinatawag naming misteryo? 
M. Ginagamit namin ang Banal na Qur'an bilang pamantayan sa 
pagwawasto sa mga pagbabagong ginawa ng tao sa naunang 
ipinahayag na mga kasulatan. Kung makapapaniwala ka ngayon 
sa Isang Diyos, at kay Jesus na anak ni Maria bilang isang Propeta, 
bakit hindi ka pa magpatuloy ng isa pang hakbang at tanggapin 
si Muhammad (SKP) bilang Huling Propeta? Sabayan mo ako sa 
pagbigkas ng Shahddah o Pagsasaksi, una sa Ingles, at 
pagkatapos ay sa Arabe. 

K. Sumasaksi ako na walang Diyos kundi si Allah, tanging Siya 
lamang, wala Siyang Katambal; at sumasaksi rin ako na si 
Muhammad ay Kanyang Lingkod at Kanyang Sugo. Ash 'hadu an 
Id ildha illalldhu wahdahu Id sharika lahu, wa ash 'hadu anna 
Muhammad an 'abduhu wa rasuluhu. 

Ngunit papaano na ang aking mga ninuno? Nais ko sanang 
manatiling kasama nila; silang lahat ay mga Kristiyano. 

M. Imwan ni Propeta Abraham ang kanyang mga magulang at 
mga ninuno nang ang katotohanan, ang Islam, ay ipinahayag sa 
kanya. Ang bawat isa ay mananagot para sa sarili niya. Marahil 
ang katotohanan ay hindi nakarating sa iyong mga ninuno nang 
kasingliwanag ng pagdating nito sa iyo ngayon. Ang Banal na 
Qur'an ay nagsasabi sa Surah 17:15: "Ang sinumang 
napatnubayan ay napatnubayan lamang para sa kapakanan ng 
kanyang sarili; at ang sinumang naligaw ay naliigaw lamang 
para sa ikapapahamak niya. Hindi papasamin ng isang 
kaluluwa ang pasanin ng iba. At Kami ay hindi magpaparusa 
hanggang hindi Kami nagpadala ng isang sugo." 

K, Hindi ba posibleng kapwa tanggapin ang Islam at ang 
Kristiyanismo? 

M. Walang pilitan sa relihiyon. Magagawa mo ang anumang nais 
mo. Ngunit kung ang dalawang pananampalataya ay iyong 
pagsasamahin, hindi ka pa sumusuko kay Allah. Isa ka pa ring 
di-mananampalataya, gaya nga ng ipinahayag Niya sa Surah 
4:150-152: "Tunay na ang mga tumatangging sumampalataya 
kay Allah at sa Kanyang mga sugo, nagnanais na magtangi sa 
pagitan ng pananamplataya kay Allah at ng pananampalataya 
sa Kanyang mga sugo, at nagsasabi: "Sumasampalataya kami 
sa ilan at tumatanggi kaming sumampalataya sa iba pa,'* at 
nagnanais na gumawa ng daan sa pagitan niyon, ang mga 
iyon sa totoo ang mga Tumatangging sumampalataya. At 
naglaan na Kami para sa mga Tumatangging sumampalataya 
ng nakahihiyang pagdurusa. At ang mga sumampalataya kay 
Allah at sa Kanyang mga sugo at hindi nagnais na magtangi sa 
isa man sa kanila, ang mga iyon ay bibigyan Niya ng kanilang 
mga gantimpala. At si Allah ay laging Mapagpatawad, 
Maawain." 

Maaaring sumang-ayon ka sa akin bandang huli kung 
magtatalakayan pa tayo. 

K. Hindi kaya higit na mabuting huwag munang gumawa nang 
anumang Pagsasaksi o Shahadah upang wala tayong pananagutan? 
M. Sa sandaling sinapit mo na ang tamang gulang at ikaw ay may 
ganap nang pag-iisip, mayroon ka nang pananagutan magsagawa 
ka man ng Shahadah o hindi. Nilikha ni Allah ang mundong ito 
nang may saysay. Binigyan ka Niya ng mga sangkap upang 
malaman ang pagkakaiba ng tama sa mail. Nagsugo Siyang 
maraming Propeta bilang tagapagbabala. Nilikha Niya tayo upang 

sambahin Siya at nang harinawa'y magtagisan ang bawat isa sa 
atin sa paggawa ng mga kabutihan sa mundong ito. 

Surah 3:191: "Panginoon namin, hindi Mo po nilikha ito 
nang walang saysay, kaluwalhatian sa Iyo;..." 

Surah 90:8-10: "Hindi ba't gumawa Kami para sa kanya 
ng dalawang mata, at dila at dalawang labi? At nilinaw Namin 
sa kanya ang dalawang landas [ng kabutihan at kasamaan]?" 

Surah 51:56: "At hindi Ko nilikha ang jinni at ang tao 
kung hindi upang sambahin nila Ako." Ang bawat gawain para 
sa ikalulugod ni Allah ay pagsamba. 

Surah 18:7: "Tunay na Aming ginawa ang anumang nasa 
mundo bilang palamuti nito, upang subukin Namin sila kung 
alin sa kanila ang higit na magaling sa gawa." 

Ang Doktrina ng Pagka-Diyos 
ni jesucristo 

M. Si Jesus ba ay Diyos? 

K, Oo. Ayon saEvangelio ni Juan (1:1): "Nangpasimula siya ang 
Verbo, at ang Verbo ay sumasa Dios, at ang Verbo ay Dios." 
M. Napagkasunduan na natin na ang isang Banal na Kasulatan 
ay hindi dapat maglaman ng mga pagsasalungatan. Kung may 
dalawang talatang nagsasalungatan, iisa lam ang kung gayon ang 
maaaring maging tama; hindi kailanman maaaring magiging 
kapwa tama o maaari pang kapwa mali. 

Si Jesus kung gayon ay Diyos ayon sa Juan 1:1. Kung gayon 
mayroong ilang Diyos? Dalawa ang pinakamababa? Kung gayon 
ito ay salungat sa maraming talata ng Bibliya: (Deuteronomio 
4: 39): ". . .na ang Panginoon ay siyangDios sa itaas sa langit at sa 
ibaba sa lupa; wala nang iba pa."; (Deuteronomio 6:4): "Dinggin 
mo, Oh Israel: ang Panginoon nating Diyos ay isang Panginoon"; 
(Isaias 43:10-1 1): .upang inyong maalaman at magsisampalataya 
kayo sa akin, at inyong matalastas na ako nga; walang ibang Diyos 
na inanyuan na una sa akin, o magkakaroon man pagkatapos ko. 
Ako, samakatuwid baga'y ako, ang Panginoon; at liban sa akin 
ay walang tagapagligtas."; (Isaias 44:6): "Ganito ang sabing 
Panginoon... Ako ang una, at ako ang huli; at liban sa akin ay 
walang Dios."; (Isaias 45:18): "Sapagka't ganito ang sabing 
Panginoong na lumikha ng langit, na siyang Diyos na nag-anyo 
sa lupa at gumawa niyaon, na kaniyang itinatag, at hindi niya 
nilikha na sira, na kaniyang inanyuan upang tahanan: ako ang 
Panginoon; at wala nang iba." 

Mula sa Isaias 45: 18 lamang ay mahihinuhana natin na ang 
Diyos lamang ang Tagapaglikha at wala nang iba pa, na kahit si 
Jesus ay hindi nakilahok sa paglikha. 

Tingnan mo pa ang Deuteronomio 4:35; Exodo 8:10; II 
Samuel 7:22; I Mga Hari 8:23; I Mga Cronica 17:20; Mga Awit 
86:8, 89:6, at 1 13:5; Oseas 13:4; Zacarias 14:9. 

K. Ngunit ang lahat ng mga ito ay nasa Matandang Tipan. 
Matatagpuan mo ba ito sa Bagong Tipan? 
M. Tiyak. Basahin mo sa Marcos 12:29 kung ano ang sinabi ni 
Jesus mismo: "Sumagot si Jesus, Ang pangulo ay, Pakinggan mo, 
Oh Israel; ang Panginoon nating Diyos, ang Panginoon ay iisa." 

(I Mga Taga Corinto 8:4): "...nalalaman natin na ang 
diosdiosan ay walang kabuluhan sa sanglibutan, at walang Dios 
liban sa iisa." (I Timoteo 2:5): "Sapagka't may isang Dios at may 
isang Tagapamagitan sa Dios at sa mga tao, ang taong si Cristo 
Jesus." Pansinin mo ang pangungusap "ang taong si Cristo 
Jesus." Ngayon, maaari mong sabihin na ang Juan 1: 1 ay tama at 
ang lahat ng ibang talatang ito ay mali, o ang kabaligtaran. 

K. Mahirap husgahan! 

M. Tingnan natin ito mula sa pananaw ng Qur'an, at ito ay 
umaayon sa mga sinabi ni Jesus mismo sa Bibliya. Si Jesus ay 
nabanggit nang ilang ulit sa Qur'an bilang isang Salita mula kay 
Allah. Sa Surah 3:39: u At tinawag siya (Zacarias) ng mga 
anghel, habang siya ay nananalanging nakatayo sa isang silid- 
dasalan at sinabi: "Si Allah ay nagpaparating sa iyo ng 
nakalulugod na balita ng pagsilang ni Juan na maniniwala sa 
isang salita mula kay Allah. Siya ay magiging maginoo, 
walang hilig sa babae, at isang propeta na kabiilang sa mga 
matutuwid." 

Sa ganoon ding Surah 3, nabanggit naman sa talata 45: 
"Banggitin noong magsabi ang mga anghel: "O Maria, tunay 
na si Allah ay naghahatid sa iyo ng nakalulugod na balita ng 
pagsisilang mo ng isang salitang mula sa Kanya, na ang 

magiging pangalan niyon ay ang Kristo Jesus na anak ni 
Maria; pinarangalan sa mundo at sa Kabilang-buhay, at 
kabilang sa mga ginawang malapit kay Allah.' 9 Sa kapwa mga 
talata ng Banal na Qur'an, si Jesus ay tinatawag na isang Salita 
mula kay Allah na ang ibig sabihin ay salitang nanggaling kay 
Allah o kay Allah, na katugon naman sa nasasaad sa I Mga Taga 
Corinto 3:23: "At kayo'y kay Cristo; at si Cristo ay sa Dios " Ang 
Juan 1 : 1 ay dapat na naisulat nang ganito: "... at ang Salita ay sa 
Dios." Ang pagkakamaling ito ay maaaring sa pagsasalin sa 
Griego mula sa Aramaic, na maaaring sinadya o hindi sinasadya. 
Sa salitang Griego ang Theos ay Diyos, ngunit ang Theou ay 
nangangahulugang sa Diyos. (Sumangguni sa Diksyunaryo ng 
Wikang Griego, o sa Bibliyang Griego, o sa aklat na pinamagatang 
Muhammad in the Bible ni Propesor Abdul- Ahad Dawud, ang 
dating Obispo ng Uramiah, sa Pahina 16.) Isang pagkakaiba sa 
iisang titik lamang ngunit malaking mga kinahinatnan. 
K. Bakit tinatawag si Jesus na Salita ng Diyos sa Bibliya at sa 
Qur'an? 

M. Ang paglikha kay Jesus sa sinapupunan ni Maria ay walang 
pamamagitan ng punlay, sa pamamagitan lamang ng isang salita 
ni Allah na: "Mangyari" tulad ng nabanggit sa mismong Surah 
3:47: "Nagsabi siya: "Panginoon ko! Papaano po akong 
magkakaroon ng anak samantalang hindi naman ako nasaling 
ng isang lalaki?" Nagsabi ito: "Ganyan si Allah, linilikha 
Niya ang anumang niloloob Niya; kapag nagpasya Siya na 
lumikha ng isang bagay ay magsasabi lamang Siya rito: 
'Mangyari,' at mangyayari."" 

K. Si Jesus ay Diyos sapagkat siya ay puspos ng Espiritu Santo. 
M. Bakit hindi mo ituring na Diyos ang ibang mga tao na puspos 
din ng Espiritu Santo? (Mga Gawa 11:24): "Sapagka't siya'y 

(Bernabe) lalaking mabuti, at puspos ng Espiritu Santo at ng 
pananampalataya: at maraming tao ang nangaparagdag sa 
Panginoon" (Mga Gawa 5:32): "At kami'y mga saksi ng mga 
bagay na ito; at gayon din ang Espiritu Santo, na siyang ibinigay 
ng Dios sa nagsisitalima sa kanya." 

Tingnan mo pa ang Mga Gawa 6:5; II Pedro 1:21; II Timoteo 
l:14;IMgaTaga Corinto 2:16; Lucas 1:41. 

K. Ngunit si Jesus ay puspos ng Espiritu Santo habang siya ay 
nasa sinapupunan pa ng kanyangina. 

M. Katulad dinkay Juan Bautista (Lucas 1:13-15): "Datapuwa't 
sinabi sa kaniya ng anghel, Huwag kang matakot Zacarias: 
sapagka't dininig ang daing mo, at ang asawa mong si Elisabet ay 
manganganak sa iyo ng isang anak na lalake, at tatawagin mong 
Juan ang kaniyang pangalan. At magkakaroon ka ng ligaya at 
galak; at marami ang maliligaya sa pagkapanganak sa kaniya. 
Sapagka't siya'y magiging dakila sa paningin ng Panginoon, at 
siya'y hindi iinom ng alak ni matapang na inumin; at siya'y 
mapupuspos ng Espiritu Santo, mula pa sa tiyan ng kaniyang ina." 
K. Ngunit si Jesus ay nakagagawa ng mga himala. Pinakain niya 
ang limang libong tao ng limang pirasong tinapay at dalawang 
isda lamang. 

M. Katulad din ng ginawa nina Eliseo at Elias. Pinakain ni Eliseo 
ang isang daang tao ng dalawampung pirasong tinapay at ilang 
puso ng mais (II Mga Hari 4:44): "Sa gayo'y inilapag niya sa 
harap nila, at sila'y nagsikain, at nagsipagtira niyaon, ayon sa 
salita ng Panginoon." Pinuno ni Eliseo ang mga sisidlan ng langis 
ng babaeng balo at sinabihan ito (II Mga Hari 4:7): "...ikaway 
yumaon, ipagbili mo ang langis, at bayaran mo ang iyong utang, 
at mabuhay ka at ang iyong mga anak sa nalabi." Tingnan mo 
rin ang I Mga Hari 17:16: "At ang gusi ng harina ay hindi 

nakulangan, o ang banga ng langis man ay nabawasan, ayon sa 
salita ng Panginoon, na kaniyang sinalita sa pamamagitan ni 
Elias." Ganoon din ang I MgaHari 17:6: "At dinalahan siya ng 
tinapay at laman ng mgauwak sa umaga, at tinapay at laman sa 
hapon, at siya'y umiinom sa batis." 
K. Ngunit si Jesus ay nakapagpapagaling ng ketong. 
M. Ganoon din si Eliseo, sinabihan niya si Naaman na isang 
ketongin na maligo sa ilog ng Jordan (II Mga Hari 5:14): "Nang 
magkagayo'y lumusong siya (Naaman) at sumugbong makapito sa 
Jordan, ayon sa sabi ng lalake (Eliseo) ng Dios: at ang kaniyang 
laman ay nagsauling gaya ng laman ng isang munting bata, at 
siya'y naging malinis." 

K. Ngunit nagawa ni Jesus na bigyan ng paningin ang isang bulag. 
M. At nagawa rin naman ni Eliseo (II Mga Hari 6: 17): "At si 
Eliseo ay nanalangin, at nagsabi, Idinadalangin ko sa iyo, 
Panginoon, na idilat ang kaniyang mga mata, upang siya'y 
makakita. At idinilat ng Panginoon ang mga mata ng binata; at 
siya'y nakakita..." (II Mga Hari 6:20): "At nangyari, nang sila'y 
magsidating sa Samaria, na sinabi ni Eliseo, Panginoon, idilat 
mo ang mga mata ng mga lalaking ito, upang sila'y makakita. At 
idinilat ng Panginoon ang kanilang mga mata, at sila'y 
nangakakita; at, narito, nangasa gitna ng Samaria." 
K. Si Jesus ay nakabubuhay ng patay. 

M. Ihambing mo sa ginawa ni Elias (I Mga Hari 17:22): "At 
dininig ng Panginoon ang tinig ni Elias; at ang kaluluwa ng bata 
ay bumalik sa kaniya, at siya'y muling nabuhay." Ganoon din sa 
ginawa ni Eliseo (II Mga Hari 4: 34): "At siya'y (Eliseo) sumampa, 
at dumapa sa ibabaw ng bata, at idinikit ang kaniyang bibig sa 
bibig niya, at ang kaniyang mga mata sa mga mata niya, at ang 
kaniyang mga kamay sa kamay niya: at siya'y dumapa sa kaniya; 

at ang laman ng bata ay uminit" 

Pati na ang mga patay na buto ni Eliseo ay nakapagpabuhay 
ng patay sa pamamagitan ng pagkakasagi lamang (II Mga Hari 
13:21): "At nangyari, samantalang kanilang inililibing ang isang 
lalaki, na, narito, kanilang natanaw ang isang pulutong; at 
kanilang inihagis ang lalake sa libingan ni Eliseo: at pagkasagi 
ng tao ng mga buto ni Eliseo, siya'y nabuhay uli, at tumayo sa 
kaniyang mga paa." 

K. Ngunit si Jesus ay lumakad sa ibabaw ng dagat. 
M. Inunat ni Moises ang kanyang kamay sa dagat (Exodo 14:22): 
"At ang mga anak ni Israel ay pumasok sa gitna ng dagat sa 
ibabaw ng tuyong lupa: at ang tubig ay naging isang kuta sa 
kanila, sa kanilang kanan at sa kanilang kaliwa." 

K. Ngunit si Jesus ay nakapagpapalayas ng demonyo. 
M. Inamin ni Jesus mismo na magagawa ito ng ibang tao (Mateo 
12:27 at Lucas 11:19): "At kung sa pamamagitan ni Beelzebul ay 
nagpapalabas ako ng demonio, ang inyong mga anak sa kaninong 
pamamagitan sila'y pinalalabas? kaya nga sila ang inyong 
magiging mga hukom." 

Ang mga disipulo rin ay nakapagpapalayas ng demonyo gaya 
ng sinabi ni Jesus (Mateo 7:22): "Marami ang magsasabi sa akin 
sa arawnayaon, Panginoon, Panginoon, hindi baga nagsipanghula 
kami sa iyong pangalan, at sa pangalan mo'y nangagpalayas kami 
ng mga demonio, at sa pangalan mo'y nagsigawa kami ng 
maraming gawang makapangyarihan?" Pati ang mgabulaang 
propeta ay makagagawa ng mga kababalaghan, gaya ng hinula ni 
Jesus mismo (Mateo 24:24): "Sapagka't may magsisilitaw na 
mga bulaang Cristo, at mga bulaang propeta, at mangagpapakita 
ng mga dakilang tanda at mga kababalaghan; ano pa't, ililigaw 
kung maaari, pati ang mga hirang." 

K. Ngunit sina Elias at Eliseo ay nakagawa ng mga kababalaghan 
sa pamamagitan ng panalangin sa Panginoon. 

M. At nagawa rin ni Jesus ang mga himala sa tulong ng Diyos, 
gaya ng sinabi niya mismo (Juan 5:30): <£ Hindi ako makagagawa 
ng anoman sa aking sarili..." at (Lucas 11:20): "Nguni't kung sa 
pamamagitan ng daliri ng Dios ay nagpapalabas ako ng mga 
demonio, dumating nga sa inyo ang kaharian ng Diyos." 

Ang lahat ng himalang ginawa ni Jesus ay nagawa na rin ng 
mga naunang Propeta, mga disipulo, at pati na ng mga di- 
sumasampalataya. Sa kabilang dako, hindi makagawa si Jesus ng 
makapangyari hang gawa kapag mayroong kawalan ng 
pananampalataya (Marcos 6:5-6): "At hindi siya nakagawa ng 
anomang makapangyarihang gawa, liban sa ipinatong niya ang 
kaniyang mga kamay sa ilang mga may-sakit, at pinagaling sila. 
At nanggigilas siya sa kanilang di pananampalataya." 
K. Ngunit si Jesus ay nabuhay na mag-uli tatlong araw matapos 
siyang mamatay. 

M. Pag-uusapan natin mamaya ang hinggil sa pagkapako sa kanya 
sa krus dahil mayroong napakaraming pagtatalo hinggil dito. 
Sasabihin ko na lamang ngayon nang maiksi na ito ay isang 
ebanghelyo ni Pablo na hindi nakakita kailanman kay Jesus (II 
Timoteo 2:8): "Alalahanin mo si Jesucristo na muling nabuhay 
sa mga patay, sa binhi ni David, ayon sa aking evangelio." 

Ang ebanghelyo ng Pagkabuhay na mag-uli sa Marcos 1 6: 9-20 
ay inalis na rin sa maraming Bibliya. Kung hindi inalis, nakasulat 
naman ito sa maliit na titik na nasa loob ng mga panaklong at 
may kasamang komentaryo. Tingnan mo ang Revised Standard 
Version, ang New American Standard Bible, at ang New World 
Translation of the Holy Scriptures ng mga Saksi ni Jehovah 
Hayaan mong tanungin kita ng isang tanong: nakapagsabi ba si 

Jesus na siya ay Diyos o nagsabi siyang, "Heto ako, ang inyong 

Diyos, at sambahin ninyo ako'*? 

K. Hindi, ngunit siya ay Diyos at tao. 

M. Subalit sinabi ba niya iyan? 

K. Hindi. 

M. Ang katotohanan, hinulaan na niya na ang mga tao ay sasamba 
sa kanya nang walang kabuluhan at maniniwala sa mga 
doktrinang hindi gawa ng Diyos kundi ginawa ng tao (Mateo 
15:9): "Datapuwa't walang kabuluhan ang pagsamba nila sa 
akin, Na nagtuturo ng kanilang pinakaaral ang mga utos ng tao." 

Ang lahat ng doktrina ng makabagong Kristiyanismo ay gawa 
ng tao: ang Trinidad, ang Pagka-Diyos- Anak ni Jesus, ang Pagka- 
Diyos ni Kristo, ang Pagmamana ng kasalanan at Pagtutubos ng 
kasalanan. Mula sa mga sinasabi ni Jesus na nakasulat sa Bagong 
Tipan ay maliwanag na hindi siya kailanman nagpahayag na siya 
ay Diyos o katulad ng Diyos: "at wala akong ginawa sa aking 
sarili" (Juan 8:28); "ang Ama ay lalong dakila kay sa akin" (Juan 
14:28); "Ang Panginoon nating Dios, ang Panginoon ay iisa." 
(Marcos 12:29); "Dios ko, Dios ko, bakit mo ako pinabayaan?" 
(Marcos 15:34); "Ama, sa mga kamay mo ay ipinagtatagubilin 
ko ang aking espiritu" (Lucas 23:46). 

"Nguni* t tungkol sa araw o oras nayaon ay walang nakakaalam, 
kahit ang mga anghel sa langit, kahit ang Anak, kundi ang Ama" 
(Marcos 13:32). Si Jesus ay tinawag na propeta, guro mula sa 
Diyos, Kanyang Alagad, Mesias, at bandang huli ay itinaas sa 
pagiging anak ng Diyos, at saka naging Diyos na mismo. 

Gamitin natin ngayon ang ating pag-iisip: papaanong 
maisisilang ng isang mortal ang Diyos na gaya ng ibang mortal? 

Si Jesus ay natutulog ngunit ang Diyos ay hindi natutulog 
kailanman (Mga Awit 121:4): "Naririto, siyang nag-iingat ng 



$$ng ^alakayan ng ^risHyano al Muslim 



51 



Israel. Hindi iidlip ni matutulog man." Kailangang ang Diyos ay 
makapangyarihan sa lahat ngunit papaanong nagawa ng tao na 
duraan siya, na ipako siya sa krus, tulad ng sinabi nila? Paanong 
naging Diyos si Kristo kung sumamba siya Diyos katulad ng 
ibang mortal (Lucas 5:16): "Datapuwa't siya'y lumigpit samga 
ilang pook, at nananalangin." 

Si Jesus ay tinukso ni Satanas sa loob ng apatnapung araw 
(Lucas 4:1-13) ngunit nagsabi sa Santiago 1:13:"... sapagka't ang 
Dios ay hindi matutukso sa masamang bagay..." Papaanong 
naging Diyos si Jesus kung gayon? Makapangangatwiran pa tayo 
nang mar ami. 

K. Oo, kahit ako mismo ay hindi makaunawa nito ngunit 
kailangang tanggapin namin ito nang pikit-mata. 

M. Hindi kaya ito pagsalungat sa Bibliya mismo na nagsasabing 
kailangang subukin mo muna ang lahat ng bagay (I Mga Tesalonica 
5:21): "Subukin ninyo ang lahat ng mga bagay, ingatan ninyo 
ang mabuti." 

K. Talagang nakalilito. 

M. Ngunit ang I Mga Taga Corinto 14:33 ay nagsasabi: 
"Sapagka't ang Dios ay hindi Dios ng kaguluhan, kundi ng 
kapayapaan. Gaya sa lahat ng mga iglesia ng banal." 

Ang mga doktrinang ginawa ng tao ay lumilikha ng kalituhan. 

Ang Doktrina ng Pagka-Diyos-Anak 
ni Jesus 

M. Si Jesus ba ay anak ng Diyos? 

K. Oo. Basahin mo ang Mateo 3:17, noong binautismuhan ni 
Juan si Jesus: "At narito ang isang tinig na mula sa mga langit, 
na nagsasabi, Ito ang sinisinta kong Anak, na siya kong lubos na 
kinalulugdan" 

M. Hindi mo dapat tanggapin ang salitang Anak sa literal na 
kahulugan sapagkat maraming Propeta, at kahit tayong mga tao, 
ang tinatawag din sa Bibliya na mga anak ng Diyos, Basahin mo 
ang Exodo 4:22. 

K. "At iyong (Moises) sasabihin kay Faraon, Ganito ang sabi ng 
Panginoon, Ang Israel ay aking anak, aking panganay." 
M. Heto si Jacob (Israel), ang Kanyang panganay na anak. 
Basahin mo ngayon ang II Samuel 7:13-14oangIMgaTaga 
Cronica 22:10. 

K. "Kaniyang (Solomon) ipagtatayo ng bahay ang aking pangalan, 
at aking itatatag ang luklukan ng kaniyang kaharian magpakailan 
man. Ako'y magiging kaniyang ama, at siya'y magiging aking 
anak..." 

M. Magiging nakalilito kung babasahin mo ang Jeiremias 31:9: 
"sapagkat ako'y pinakaama sa Israel, at ang Ephraim ang aking 
panganay." Sa Exodo 4:22 ngayon lamang, si Israel ay tinawag 
din na anak na panganay. Sino ngayon ang tunay na panganay? Si 
Israel ba o si Ephraim? Ang mga pangkaraniwang tao ay maaari 
ring maging mga anak ng Diyos; basahin mo ang Deuteronomio 
14:1. 

K. "Kayo'y mga anak ng Panginoon ninyong Diyos. . . " 

M. Ang mga pangkaraniwang tao ay matatawagdin na anak na 
panganay; basahin mo ang Roma 8:29. 

K. "Sapagka't yaong mga nang una pa'y kaniyang nakilala, ay 
itinalaga naman niya na maging katulad ng larawan ng kaniyang 
Anak, upang siya ang maging panganay sa maraming 
magkakapatid." 

M. Kung ang lahat ay panganay, ano naman si Jesus kung gayon? 
K. Siya ang nag-iisang ipinanganak na Anak ng Diyos. 
M. Matagal na panahon bago pa man ipinanganak si Jesus, ang 
Diyos ay nagsabi na kay David (Mga Awit 2: 7): "Aking sasaysayin 
ang tungkol sa pasiya: Sinabi ng Panginoon sa akin, Ikaw ay 
aking anak; Sa araw na ito ay ipinanganak kita." Samakatuwid si 
David ay ipinanganak na Anak din ng Diyos. Ang kahulugan ng 
Anak ng Diyos ay hindi literal kundi metaporiko. Ito ay maaaring 
ang sinumang minamahal ng Diyos. Sinabi rin ni Jesus na ang 
Diyos ay hindi Ama niya lamang kundi Ama rin nihyo. Basahin 
mo ang (Mateo 5:45,48). 

K. "Upang kayo'y maging mga anak ng inyong Ama na nasa 
langit"; at "Kayo nga'y mangagpakasakdal, na gaya ng inyong 
Ama sa kalangitan na sakdal." 

M. Samakatuwid makikita mo sa maraming talata ng Bibliya na 
ang taguring "Anak ng Diyos," nanagpapahiwatigngpag-ibig at 
pagmamahal, at pagkamalapit sa Diyos, ay hindi ipinatutungkol 
kay Jesus lamang. Makakikita ka ng mga lalake at babaeng anak 
ng Diyos (II Mga Taga Corinto 6: 1 8): "At ako sa inyo'y magiging 
ama, At sa akin kayo'y magiging mga anak na lalake at babae, 
sabi ngPanginoong Makapangyarihan sa lahat." Dahil sa mga ito 
at sa iba pang mga talata sa Bibliya, walang anumang dahilan 
kung bakit si Jesus ay dapat ituring na Anak ng Diyos, sa literal 
man o sa natatanging kahulugan. 

K. Ngunit wala siyang ama; iyan ang dahilan kung bakit siya ay 
anak ng Diyos. 

M. Bakit mo itinuturing si Adan kung gayon na hindi Anak ng 
Diyos. Siya ay walang ama at ina; at tinatawag din na anak ng 
Diyos sa Lucas 3:38: "Seth na anak ni Adan, na siyang anak ng 
Diyos." 1 Basahin mo ang Hebreo 7:3. 

K, "Na walang ama, walang ina, walang tandanglahi, at walang 
pasimula ng mga araw ni katapusan ng buhay man, datapuwa't 
naging katulad ng Anak ng Dios, ay nanatiling saserdote 
magpakailan man." 

M. Sino siya? Ang kasagutan ay nasa Hebreo 7:1: "Sapagka't 
itong si Melquisedec, hari ng Salem, saserdote ng Kataastaasang 
Dios, na siyang sumalubong kay Abraham..," Siya ay higit na 
natatangi kaysa kina Jesus at Adan. Bakit hindi siya higit na 
itinuturing na anak ng Diyos, o Diyos na mismo? 
K. Ano ang tawag ninyo kay Jesus kung gayon? 
M. Kaming mga Muslim ay tumatawag sa kanya na Jesus, ang 
anak ni Maria. 

K. Walang sinumang magkakaila nito. 

M. Oo, ito ay payak at walang sinumang magkakaila nito. 
Tinatawag ni Jesus angkanyang sarili na anak ng tao at tumanggi 
siyang tawaging anak ng Diyos. Basahin mo ang Lucas 4:41 . 
K. "At nagsilabas din sa mar ami ang mga demonio na 
nagsisisigaw, nanagsasabi, Ikaw ang Anak ng Dios. At sinasaway 
sila, na di niya sila tinutulutang mangagsalita, sapagka't naalaman 
nilang siya ang Cristo" 

M. Si Jesus na siyang hinihintay na Mesias, na isang Propeta, ay 

itinaas mula sa pagiging guro upang maging AnakngDiyos, 
Panginoon, at sa bandang huli ay naging Diyos na mismo. Basahin 
mo ang Juan 3:2: "Ito rin ay naparoon sa kaniya nang gabi, at sa 
kaniya'y nagsabi, Rabi, nalalaman naming ikaw ay isang guro na 
nagbuhat sa Dios. . . "; (Juan 6: 14): "Kaya't nang makita ng mga 
tao ang tandang ginawa niya, ay kanilang sinabi, Totoong ito nga 
ang propeta na paririto sa sanglibutan " Si Jesus ay tinawag ding 
Propeta sa Juan 7:40, Mateo 21:11, Lucas 7:16 at 24:19. (Mga 
Gawa 9:20): "At pagdaka'y kaniyang (Pablo) itinanyag sa mga 
sinagoga si Jesus, na siya ang Anak ng Diyos." (Mahihinuha mo 
rin mula rito na ang mga sinaunang Kristiyano ay gumagamit pa 
rin ng mga sinagoga, ngunit bandang huli nang malihis na ang 
Kristiyanismo sa tunay na katuruan ni Jesus, ang mga simbahan 
ay itinatag. Sina Pablo at Bernabe at ang mga Hentil ay pinaalis 
sa mga sinagoga yamang naparatangan sila ng paglapastangan sa 
Diyos at ng karumihan. Tingnan mo ang Mga Gawa 13:50, 
17:18 at 21:28.) Lucas 2:11: "Sapagka't ipinanganak sainyo 
ngayon sa bayan ni David ang isang Tagapagligtas, na siya ang 
Cristo ang Panginoon." Juan 1:1: "Nang pasimula siya ang Verbo, 
at ang Verbo ay sumasa Dios, at ang Verbo ay Dios." 

Si Jesus b a ay Naipako sa Krus? 

M. Ang Banal na Qur' an ay nagpahayag sa Surah 4:157 na si 
Jesus ay hindi naipako: "At dahil sa sinabi nila, "Tunay na kami 
ay pumatay sa Kristo Jesus na anak ni Maria, ang Sugo ni 
Allah," samantalang hindi nam an nila siya napatay at hindi 
nila siya naipako sa krus,..." Naniniwala ka pa rin ba na siya ay 
namatay sa Krus? 

K. Oo, siya ay namatay at binuhay na muli. 
M. Sumasang-ayon tayong lahat na walang sinumang nakakita 
noong sandaling muli siyang binuhay. Natagpuan nilang walang 
laman ang libingang pinaglagyan kay Jesus, at ipinagpalagay na 
nila na siya ay binuhay na muli sapagkat nakita ng mga disipulo 
at iba pang mga saksi na siya ay buhay pagkatapos ng diumano'y 
pagpapako. Hindi kaya maaaring posible, gaya ng sinasabi ng 
Qur' an na, na siya ay hindi namatay sa Krus? 
K, Nasaan ang patotoo, kung gayon? 

M. Tingnan natin ang mga talata sa Bibliya na nagpapatunay sa 
katibayang ito. Higit mo bang pinahahalagahan ang sinabi ni Jesus 
o ang haka-haka ng mga disipulo, mga apostol, at iba pang mga 
saksi? 

K. Mangyari pang higit ang kay Jesus mismo. 

M. Iyan ay alinsunod sa sinabi ni Jesus (Mateo 10:24): "Hindi 
mataas ang alagad sa kaniyang guro, ni hindi mataas ang alila sa 
kaniyang pangmoon." 

K. Ngunit si Jesus mismo ay nagsabing siya ay magbabangong 
muli sa mga patay (Lucas 24:46): "At sinabi niya sakanila, 
Ganyan ang pagkasulat, na kinakailangang maghirap ang Cristo, 
at magbangong muli sa mga patay sa ikatlong araw." 

ML Ang paghihirap ay madalas banggitin sa Bibliya nang may 
pagpapalabis at tinataguriang "patay" gaya ng sinabi ni Pablo (I 
Mga Taga Corinto 15:31): "I protest by your rejoicing which I 
have in Christ, I die daily ." ["Ipinahahayag ko alang-alang sa 
ikaluluwalhati ninyo, na taglay ko kay Cristo, ako ay namamatay 
araw-araw."] 1 Narito ang iba pang mga patunay: 
1* Sa Krus ay nagsumamo siya sa Diyos na tulungan siya (Mateo 
27:46): "Dios ko, Dios ko bakit mo ako pinabayaan?" At sa 
Lucas 22:42: "Na sinabi, Ama, kungibig mo, ilayo mo sa akin 
ang sarong ito: gayon ma'y huwag mangyari ang aking 
kalooban, kundi ang iyo." (Ang sarong ito ay ang sarong 
kamatayan.) 

2. Ang panalangin ni Jesus na huwag siyang mamatay sa krus ay 
dininig ng Diyos, ayon sa Lucas, Hebreo, at Santiago. Kung 
gayon, papaano pa siyang namatay sa krus? (Lucas 22:43): "At 
napakita sa kaniya ang isang anghel na mula sa langit, na 
nagpalakas sa kaniya." Ito ay nangangahulugang tinitiyak sa 
kanya ng isang anghel na hindi siya pababayaan ng Diyos. 
(Hebreo 5:7): "Na siya sa mga araw ng kaniyang laman ay 
naghandog ng mga panalangin at mga daing na sumisigaw 
ng malakas at lumuluha doon sa may kapangyarihang 
makapagligtas sa kaniya sa kamatayan, at siya'y dininig dahil 
sa kaniyang banal na takot" 

Dininig ang panalangin ni Jesus, na nangangahulugang 
tinugon ng Diyos samagandangparaan. (Santiago 5: 16): ".. . 
Malaki ang nagagawa ng maningas na panalangin ng taong 
matuwid " Nagsabi si Jesus mismo (Mateo 7.7-10): 

1 Napilitan na naman ang tagapagsalin na isalin sa Tagalog mula sa King James 
Version ang talatang ito ng Bibliya sapagkat may kaibahan ang matatagpuan sa 
saling Tagalog: ang **I die daily" (ako ay namamatay araw-araw) ay isinaling 
"araw-araw ay nasa panganib ng kamatayan ako" sa Ang Biblia ng PBS. 

"Magsihingi kayo, at kayo'y bibigyan; magsihanap kayo, at 
kayo'y mangakasusumpong; magsikatok kayo, at kayo'y 
bubuksan: Sapagka't ang bawa't humihingi ay tumatanggap; 
at ang humahanap ay nakasusumpong; at angtumutuktok ay 
binubuksan. O anong tao sa inyo, ang kung siya'y hingan ng 
tinapay ng kaniyang anak, ay bato ang ibibigay; O kung hingan 
siya ng isda, ay bibigyan niya ng ahas?" Kung ang lahat ng 
panalangin ni Jesus ay dininig ng Diyos, pati na ang 
panalanging huwag siyang mamatay sa krus, papaano pa 
siyang namatay sa krus kung gayon? 

3. Ang kanyang mga binti ay hindi binali ng mga Romanong 
kawal (Juan 19:32-33): 4t Naparoon nga ang mga kawal at 
binali ang mga binti ng dalawang ipinakong kasabay ni Jesus. 
Ngunit pagdating nila kay Jesus at makitang patay na siya, 
hindi na nila binali ang kanyang binti." 1 Maaari mo bang 
pagkatiwalaan ang mga kawal na ito sa pagpapahayag nila ng 
kanyang kamatayan, o ibig ba nilang iligtas si Jesus yayamang 
nalaman nilang siya ay walang kasalanan? 

4. Kung si Jesus ay namatay sa krus, ang dugo niya ay hindi sana 
namuo at wala sanang dugong pumulandit mula sa katawan 
niya nang inulos ang tagiliran niya. Ngunit ang Ebanghelyo 
ay nagpahayag na dugo at tubig ang lumabas; (Juan 19:34): 
"Ngunit inulos ng sibat ng isa sa mga kawal ang tagiliran ni 
Jesus at biglang dumaloy ang dugo at tubig sa tagiliran ni 
Jesus." 1 

5. Noong humiling ang mga Pariseo ng isang tanda bilang 
patotoo sa kanyang misyon, siya ay sumagot (Mateo 12:40): 
"Sapagka't kung paanong si Jonas ay napasa tiyan ng isang 
balyena na tatlong araw at tatlong gabi: ay gayon ding 

mapapasa ilalim ng lupa na tatlong araw at tatlong gabi ang 
anak ng tao." Pabayaan mo muna ang bilang ng araw [na siya 
ay nasa libingan], na hindi rin naman tatlong araw at tatlong 
gabi kundi isang araw (Sabado, araw lamang) at dalawang 
gabi (Biyernes ng gabi at Sabado ng gabi). Si Jonas ba ay 
buhay sa loob ng tiyan ng balyena? 
K. Oo. 

M. Si Jonas ay buhay pa ba noong siya ay iniluwa ng balyena? 
K. Oo. 

M. Kung gayon, si Jesus ay buhay pa ayon na rin sa hula niya. 

6. Si Jesus mismo ay nagpahayag na hindi siya namatay sa krus. 
Nang umagang-umaga ng Linggo ay pumunta si Maria 
Magdalena sa libingan na wala naman palang laman. May 
nakita siyang nakatayo na mukhang isang hardinero. Nakilala 
niya na iyon si Jesus matapos na mag-usap sila atninais 
niyang hipuin iyon. [Ngunit] nagsabi si Jesus (Juan 20:17): 
"...Huwag mo akong hipuin; sapagka't hindi pa ako 
nakakaakyat sa Ama. . . " "Huwag mo akong hipuin," marahil 
dahil ang [paghipo sa] sariwang sugat makasasakit sa kanya. 
"Sapagkat hindi pa ako nakakaakyat sa Ama," ay 
nangangahulugang siya ay buhay pa, hindi pa patay, sapagkat 
kapag namatay ang sinuman ay magbabalik siya sa Lumikha. 
Ito ang pinakamatibay na patunay na inamin ni Jesus mismo. 

7. Pagkatapos ng diumano'y pagkakapako sa krus, ang mga 
disipulo ay nag-akalang siya ay hindi na ang dating Jesus sa 
laman manapa'y minaging espiritu na, sapagkat ang mga 
katawang muling binuhay ay minaging espiritu na. 

X. Sandali lamang. Papaano kang nakatitiyak na ang katawang 
binuhay na muli ay minaging espiritu? 

M. Iyan ang sinabi ni Jesus mismo sa Bibliya: na sila ay 
kahalintulad ng mga anghel. 
K. Saan sa Bibliya? 

M. Sa Lucas 20:34-36: "At sinabi sa kanila ni Jesus, Nagsisipag- 
asawa ang mga anak ng sanglibutang ito, at pinapag-aasawa: 
Datapuwa't ang mga inaaring karapatdapat magkamit ng 
sanlibutang yaon, at ngpagkabuhay na mag-ulisamgapatay,ay 
hindi mangag-aasawa, ni papag-aasawahin. Sapagka't hindi na 
sila maaaring mangamatay pa: sapagka't kahalintulad na sila ng 
mga anghel; at sila'y mga anak ng Diyos, palibhasa'y mga anak 
ng pagkabuhay na mag-uli." 

Pagkatapos ay kinumbinsi sila ni Jesus, sa pamamagitan ng 
pagpapahipo sa kanila ng kanyang mga kamay at mga paa, na siya 
ang dati pa ring Jesus. Dahil hindi pa rin sila makapaniwala sa 
kanya, humingi siya ng makakain upang ipakita sa kanila na 
kumakain pa rin siya tulad ng ibang taong buhay Basahin mo 
ang Lucas 24:36-43: "At samantalang kanilang pinag-uusapan 
ang mga bagay na ito, siya rin ay tumayo sa gitna nila, at sa 
kanila'y nagsabi, Kapayapaa'y suma inyo. Datapuwa't sila'y 
kinilabutan, at nangahintakutan, at inakala nila na nakakakita 
sila ng isang espiritu. At sinabi niya sa kanila, Bakitkayo'y 
nangagugulumihanan? at bakit nangyari ang mga pagtatalo sa 
inyong puso? Tingnan ninyo ang aking mga kamay at mga paa, 
ako rin nga: hipuin ninyo ako, at tingnan; sapagka't ang isang 
espiritu'y walang laman at mga buto, na gaya ng inyong nakikita 
na nasa akin. At pagkasabi niya nito, ay ipinakita niya sa kanila 
ang kaniyang mga kamay at ang kaniyang mga paa. At 
samantalang hindi pa sila nagsisisampalataya dahil sa galak, at 
nagsisipanggilalas, ay sinabi niya sa kanila, Mayroon baga kayo 
ritong anomang makakain? At binigyan nila siya ng isang putol na 
isdang inihaw. At kaniyang inabot yaon, at kumain sa harap nila." 

8. Kung naniniwala ka pa rin na namatay siya sa krus, 
samakatuwid siya ay isang bulaang Propeta at isinumpa ng 
Diyos, ayon sa mga talatangito: (Deuteronomio 13:5): 1 "At 
ang propetangyaon o ang nagbigay ng kahulugan sa panaginip 
ay dapat patayin..."; (Deuteronomio 21:22-23): "Kung ang 
isang lalake ay magkasala ng kasalanang marapat sa 
kamatayan, at siya'y papatayin, at iyong ibitin siya sa isang 
punong kahoy; Ay huwag maiiwan boong gabi ang kaniyang 
bangkay sa punong kahoy, kundi walang pagsalang siya'y 
ilibing sa araw ding yaon; sapagka't ang bitin ay isinumpa ng 
Dios; upang huwag mong ihawa ang iyong lupa na ibinigay 
sa iyo ng Panginoon mong Dios, na ipinamana." 

Ang paniniwala sa kanyang kamatayan sa krus ay ang 
pagpapabula sa kanyang pagka-propeta. Iginigiit ng mga 
Hudyo na kanilang napatay si Jesus sa Krus at dahil dito ay 
kanilang pinalabas na huwad siya sa kanyang pag-aangkin sa 
pagkapropeta. Ang mga Kristiyano ay naniniwala sa kanyang 
pagkapako sa krus na kinakailangan sa pagtubos sa kanila sa 
kasalanan at dahil dito kailangang tanggapin din ang pagiging 
isinumpa ni Jesus. Ang panini walang Kristiyano naitoay 
sumasalungat sakaturuan ngBibliyasaOseas 6:6: "Sapagka't 
ako'y nagnanasa ng kaawaan, at hindi hain; at ng pagkakilala 
sa Dios higit kay sa mga handog na susunugin. " Sumasalungat 
din itosasarilingkaturuanni Jesus (Mateo 9: 13): "Datapuwa't 
magsihayo kayo at inyong pag-aralan kung ano ang kahulugan 
nito, Habag ang ibig ko, at hindi hain. . . " Sinabi pa ni Jesus 
(Mateo 12:7): "Datapuwa't kung nalalaman ninyo kung ano 
ang kahulugan nito, Habag ang ibig ko, at hindi hain, ay 
hindi sana ninyo hinatulan ang mga walang kasalanan." 

1 Sinipi inula sa Bibliyang MAGANDANG BALUA para sa Ating Panahtxi ng PBS 

K. Bakit naniniwala ang mga tao sa pagkabuhay na mag-uli ni 
Jesus, kunggayon? 

M, Si Pablo ang nagturong pagkabuhay na mag-uli (Mga Gawa 
17:18): "...At sinabi ng ilan (mga Judio), anong ibig sabihin ng 
masalitang ito? binagabag ang mga iba, Parang siya'y 
tagapagbalita ng mga ibang dios; sapagka't ipinangangaral niya 
si Jesus at ang pagkabuhay na mag-uli." Inamin din ni Pablo, na 
hindi nakakita kailanman kay Jesus, na ang pagkabuhay na mag- 
uli ay kanyang Ebanghelyo (II Timoteo2:8): "Alalahanin mo si 
Jesucristo na muling nabuhay sa mga patay, sa binhi ni David, 
ayon sa aking evangelic" Siyarin ang unang nagpahayag nasi 
Jesus ay Anak ng Diyos (Mga Gawa 9:20): "At pagdaka'y 
kaniyang itinanyag sa mga sinagoga si Jesus na siya ang Anak 
ng Diyos." 

Samakatuwid, ang Kristiyanismo ay hindi katuruan ni Jesus 
kundi ni Pablo. 

K. Ngunit nabanggit saMarcos(16:19) na si Jesus ay iniakyat sa 
langit at lumuklok sa kanan ng Diyos: "Ang Panginoong Jesus 
nga, pagkatapos na sila'y mangakausap niya, ay tinanggap sa 
itaas ng langit, at lumuklok sa kanan ng Dios." 
M. Tulad nga ng sinabi ko sa iyo, sa pagtatalakay ng Banal 
Bibliya, ang Marcos 16:9-20 ay inalis na sa ilang mga Bibliya. 
Tingnan mo ang pambungad ng Revised Standard Version, ng 
New American Standard Bible at ng New World Translation of the 
Holy Scriptures ng mga Saksi ni Jehovah. Kung naniniwala ka pa 
rin na si Jesus ay Diyos dahii siya ay iniakyat sa langit, bakit hindi 
mo tanggapin na Diyos din ang ibang mga Propeta na iniakyat 
din sa langit? 
K. Sinu-sino siia? 

M. Si Elias(IIMgaHari2:ll-12): "...atsiEliasay sumampasa 
langit sa pamamagitan ng isang ipoipo. At nakita ni Eliseo, at 
siya'y sumigaw. . . At hindi na niya nakita siya. . . " At Ganoon din 
si Enoc, dinala siya ng Diyos sa langit (Genesis 5:24): "At 
lumakad si Enoc na kasama ng Dios: at di siya nasumpungan, 
sapagka't kinuha ng Dios." Ito ay inulit din sa Hebreo 11:5: "Sa 
pananampalataya si Enoc ay inilipat upang huwag niyang makita 
ang kamatayan; at hindi siya nasumpungan, sapagka't siya'y 
inilipat ng Dios: sapagka't bago siya inilipat ay pinatotohanan sa 
kaniyang siya'y naging kalugodlugod sa Dios." 

Ang Doktrina ng Pagtutubos 
at Pagmamana ng Kasalanan 

K. Samakatuwid, ang pagtutubos ng kasalanan sapamamagitan 
ng pagkapako kay Jesus sa krus ay hindi katuruan ni Jesus? 

M. Ito ang Doktrina ng Pagtubos ng Kasalanan na tinanggap ng 
Simbahan, tatlo hanggang apat na siglo matapos lumisan si Jesus 
sa mundo. Sumasalungat ito sa Bibliya mismo gaya ng ipinakikita 
ng sumusunod na mga talata: (Deuteronomio 24:16): "Hindi 
papatayin ang magulang dahil sa mga anak, ni ang mga anak ay 
papatayin dahil sa mga magulang; bawa't tao'y papatayin dahil sa 
kaniyang sariling kasalanan." (Jeremias 3 1:30): "Nguni't bawa't 
isa ay mamamatay ng dahil sa kaniyang sariling kasalanan. . . " 
(Ezekiel 18:20): "Ang kaluluwa na nagkakasala, mamamatay: ang 
anak ay hindi magdadanas ng kasamaan ng ama, o magdadanas 
man ang ama ng kasamaan ng anak; ang katuwiran ng matuwid 
ay sasa kaniya, at ang kasamaan ng masama ay sasakaniya." 
Samakatuwid sina Adan at Eba ang mananagot sa kasalanan 
nila, na pinatawad naman ni Allah ayon sa katuruan ng Islam. 
K. Subalit ang mga ng ito ay nasa Matandang Tipan. 
M. Basahin mo ang sinabi mismo ni Jesus sa Mateo 7: 1 at 2. 

K. "Huwag kayong magsihatol, upang huwag kayong hatulan. 
Sapagka't sa hatol na inyong ihahatol, ay hahatulan kayo: at sa 
panukat na inyong isusukat, ay susukatin kayo." 

M. Basahin mo naman ang I Mga Taga Corinto 3:8. 
K. "Ngayon ang nagtatanim at ang nagdidilig ay iisa: nguni't ang 
bawa't isa ay tatanggap ng kanilang sariling kagantihan ayon sa 
kaniyang sariling pagpapagal." Ngunit naniniwala kami sa 
Manang Kasalanan! 

M. Nais mo pa bang patunayan ko sa iyo na ang mga bata ay 
isinilang na walang kasalanan? Basahin mo ang Mateo 19: 14. 

K. "Datapuwa't sinabi ni Jesus, Pabayaan ninyo ang maliliit na 
bata, at huwag ninyong pagbawalan silang magsilapit sa akin: 
sapagka't sa mga ganito ang kaharian ng langit." 

M. Samakatuwid ang bawat isa ay isinilang na walang kasalanan 
at ang lahat ng bata ay para sa kaharian ng langit. Nalalaman mo 
ba na si Pablo ang nagpawalang-bisa sa mga kautusan ni Moises? 
Basahin mo ang Mga Gawa 13:39. 

K. "At sa pamamagitan niya ang bawa't nananampalataya ay 
inaaring ganap sa lahat ng mga bagay, na sa mga ito'y hindi 
kayo aariing ganap sa pamamagitan ng kautusan ni Moises." 
M. May itatanong ako sa iyo. Bakit ka naniniwala sa pagkabuhay 
na mag-uli ni Jesus kung si Pablo mismo, na hindi nakakita 
kailanam kay Jesus, ay umamin na ito ay kanyang evangelio? 
K. Saan ito nakasulat? 
M. Basahin mo ang II Timoteo 2:8. 

K. "Alalahanin mo si Jesucristo na muling nabuhay sa mga patay, 
sa binhi ni David, ayon sa aking evangelio." Ngunit bakit 
kailangan pa tayong maniwala na siya ay ipinako sa krusat 
ibinangon sa mga patay? 

M. Oo, hindi ko nga rin alam. Ang Islam ay nakabatay sa 
katuwiran at ito ay isang dalisay na katuruan ng lahat ng 
Propeta, na hindi nahaluan ng paganismo at mga pamahiin. 

K. Iyan na nga ang aking hinahanap. 

M. Bakit hindi mo muna isagawa ang Shahddah o Pagsasaksi, 
una sa Ingles, at pagkatapos ay sa Arabe. Hayaan mong tulungan 
kita sa pagbigkas nito. 

K. Sumasaksi ako na walang Diyos kundi si Allah, tanging Siya 
lamang, wala Siyang katambal; at sumasaksi rin ako na si 
Muhammad ay Kanyang Lingkod at Kanyang Sugo. Ash 'hadu an 
Id ilaha illaldhu wahdahu Id sharika lahu, wa ash f hadu anna 
Muhammadan 'abduhu wa rasuluhu. 

Si Propeta Muhammad ba ay hinulaan sa Bibliya? 

M. Oo, ngunit hindi kinakailangan para sa isang Muslim na 
malaman ito mula sa Bibliya. Yayamang iyong napag-aralan ang 
Bibliya, nais kong talakayin ito sa iyo nang maigsi sa ibang araw. 

Paalaala: Ang nalalabing talakayan ay gaganapin sa pagitan ng 
dalawang Muslim: M. at m. 

Si Muhammad sa Bibliya 
Kapwa Pinagpala sina Ismael at Isaac 

M. Bakit nilayuan ng mag-inang Ismael at Agar si Sara? 

m, Pagkatapos awatin si Isaac, nakita ng kanyang inang si Sara si 
Ismael na tumutuya sa kanya. Ayaw rin ni Sara na magmana si 
Ismael na kahati ng kanyang anak na si Isaac (Genesis 21:8-10): 
"At lumaki ang sanggpl, at inihiwalay sa suso; at nagpiging ng 
malaki si Abraham ng araw na ihiwalay sa suso si Isaac. At nakita 
ni Sara ang anak ni Agar na taga Egipto, na ito'y nagkaanak kay 
Abraham, na tumutuya sa kaniya. Kaya sinabi niya kay Abraham, 
Palayasin mo ang aliping ito at ang kaniyang anak: sapagka't 
hindi magmamana ang anak ng aliping ito na kahati ng aking 
anak, sa makatuwid baga'y ni Isaac." 

M. Si Isaac ay mga dalawang taon noong inawat siya. Si Ismael 
kung gayon ay labing anim taong gulang sapagkat si Abraham ay 
walumpu't anim na taong gulang noong isinilang ni Agar si Ismael 
at isang daang taong gulang naman noong isinilang si Isaac, ayon 
sa Genesis 1 6: 1 6: "At si Abram ay may walong pu't anim na taon 
nang ipanganak si Ismael ni Agar kay Abram," at sa Genesis 
21:5: "At si Abraham ay may isangdaang taon, nang sa kanya'y 
ipinanganak si Isaac na kaniyang anak." Ang Genesis 21:8-10, 
kung gayon, ay salungat sa Genesis 21:14-21 sapagkat sa talatang 
ito si Ismael ay inilarawang isang sanggol na inilagay sa balikat 
ng kanyang ina, tinawag na bata at sanggol, noong kapwa nila 
iniwan si Sara: "At nagbangong maaga sa kinaumagahan si 
Abraham, at kumuha ng tinapay at ng isang bangang balat ng 
tubig, at ibinigay kay Agar, na ipinatong sa kaniyang balikat, at 
ang bata. . . " (Genesis 21:14); "Magtindig ka, iyong itayo ang bata, 
at alalayan mo siya ng iyong kamay..." (Genesis 21:18). Ito ay 

balangkas ng paglalarawan ng isang bata at hindi ng isang 
binatilyo. Samakatuwid si Ismael at ang kanyang ina ay lumayo 
kay Sara matagal nang panahon bago isinilang si Isaac. Ayon sa 
sanaysay ng Islam, dinala ni Abraham sina Ismael at Agar sa 
Makkah, na tinawag na Paran sa Bibliya (Genesis 21:21), at 
gumawa ng isang bagong tirahan doon, dahil sa isang kautusan ng 
Diyos na ibinigay kay Abraham bilang bahagi ng piano ng Diyos. 
Si Agar ay tumakbo nang pitong ulit sa pagitan ng dalawang burol 
ng Safa at Marwa, sa paghahanap ng tubig. Ito ngayon ay naging 
isang rituwal ng Islam sa taunang Pilgrimage (Hajj) sa Makkah 
ng milyon-milyong Muslim mula sa iba't ibang sulok ng daigdig. 
Ang balon ng tubig na nabanggit sa (Genesis 2 1 : 1 9) ay naroroon 
pa rin at tinatawag ngayon na Zamzam. Kapwa sina Abraham at 
Ismael ang nagtayo bandang huli sa Makkah ng sagradong bahay 
na bato na tinatawag na Ka'bah. Ang lugar na pinagdarasalan 
noon ni Abraham malapit sa Ka'bah ay naroroon pa rin, na nagyon 
ay tinatawag na Maqdm Ibrahim, na ang ibig sabihin ay ang 
tinindigan ni Abraham. Sa mga Araw ng Pilgrimage y ang mga 
nagsasagawa ng Pilgrimage sa Makkah at ang mga Muslim sa 
buong mundo ay gumugunita sa pag-aalay ni Abraham at Ismael 
sa pamamagitan ng pagkatay ng hayop. 
m. Ngunit binabanggit ng Bibliya na si Isaac ang inialay. 
M. Hindi, ang salaysay ng Islam ay nagsasabi naangtipanng 
Diyos at ni Abraham at ng kanyang nag-iisang anak na si Ismael 
ay ginawa at pinagtibay noong iaalay sana si Ismael. At noong 
araw na sina Abraham, Ismael at ang lahat ng lalakng kasambahay 
ni Abraham ay tinuli samantalang hindi pa nga naisisilang si 
Isaac (Genesis 1 7:24:27): "At si Abraham ay may siyam na pu't 
siyam na taon, nang tuliin ang laman ng kaniyang balat ng 
masama. At si Ismael ay may labing tatlong taon, nang tuliin ang 
laman ng kaniyang balat ng masama. Nang araw ding yaon tinuli 

si Abraham, at si Ismael na kaniyang anak. At lahat ng lalaking 
kasangbahay niya, maging ang mga ipinanganak sa bahay, at ang 
mga binili ng salapi sa taga ibang lupain, ay pinagtuling kasama 
niya." 

Pagkalipas ng isang taon ay isinilang si Isaac at tinuli noong 
siya ay walong araw na (Genesis 21:4-5): "At tinuli ni Abraham 
si Isaac ng magkaroon ng walong araw gaya ng iniutos ng Dios 
sa kaniya. At si Abraham ay may isang daang taon, nang sa 
kaniya'y ipinanganak si Isaac na kaniyang anak." 

Samakatuwid noong ang tipan ay ginawa at pinagtibay (ng 
pagtutuli at pag-aalay), si Abraham ay siyamnapu't siyamna 
taong gulang, at si Ismael naman ay labintatlong taong gulang. 
Si Isaac ay isinilang pagkalipas ng isang taon nang si Abraham 
ay isandaang taon gulang na. 

Ang mga inapo ni Ismael, si Propeta Muhammad (SKP), 
kabilang na ang lahat ng mga Muslim, ay nananatiling tapat 
magpahanggang ngayon sa tipang ito ng pagtutuli, Sa kanilang 
mga panalangin na hindi bababa sa limang beses araw- araw, 
isinasama ng mga Muslim ang pagpupuri kay Abraham at sa 
kanyang mga inapo sa pagpupuri kay Muhammad (SKP) at sa 
kanyangmga inapo. 

m. Ngunit sa Genesis 22:2 ay binanggit na si Isaac ang inialay! 
M. Nalalaman ko ito, ngunit makikita mo ang kasalungatan doon. 
Binanggit doon ang "iyong bugtong na anak na si Isaac." Hindi 
kaya na dapat sana ito ay naisulat na "iyong bugtong na anak na 
si Ismael" noong si Ismael ay labintatlong taon gulang na at si 
Isaac ay hindi pa naisilang? Noong isinilang si Isaac, si Abraham 
ay mayroon nang dalawang anak. Dahil sa kanilang Bulag na 
Pagkamakabayan, angpangalang Ismael ay pinalitan kaya naging 

Isaac sa buong Genesis 22, ngunit pinanatili ng Diyos ang salitang 
"bugtong" upang ipakita sa atin kung ano talaga ang nangyari. 

Ang mga katagang "pararamihin ko ang iyong binhi" sa 
Genesis 22:17 ay naunang ipinatungkol kay Ismael sa Genesis 
16:10. Kung gayon, ang kabuuhan ng Genesis 22 ay hindi kaya 
pumapatungkol kay Ismael? Ang pangungusap na "siya'y gagawin 
kong malaking bansa" ay inulit ng dalawang beses para kay 
Ismael sa Genesis 17:20 at Genesis 21:18, at hindi kaiianman 
ipinapatungkol kay Isaac. 

m. Pinagpipilitan ng mga Hudyo at mga Kristiyano na si Isaac ay 
nakahihigit kay Ismael. 

M. Iyan ang kanilang sinasabi ngunit hindi iyan ang pahayag ng 
Bibliya (Genesis 15:4): "At, narito, ang salita ng Panginoon ay 
dumating sa kaniya (Abraham), na nagsabi, Hindi ang taong (si 
Eliezer na taga Damasco) ito ang magiging tagapagmana mo; 
kundi lalabas sa iyong sariling katawan ang tagapagmana mo." 
Samakatuwid si Ismael ay tagapagmana rin, 

Genesis 16: 10: "At sinabi sa kaniya ng anghel ng Panginoon, 
Pararamihin kong mainam ang iyong binhi, na hindi mabibilang 
dahil sa karamihan." 

Genesis 17:20: "At tungkol kay Ismael, ay dininig din kita. 
Narito't aking pinagpala siya, at siya'y aking papag-aanakin ng 
mar ami, at siya'y aking pararamihin ng di kawasa; labing 
dalalawang prinsipe ang kaniyang magiging anak, at siya'y 
gagawin kong malaking bansa." 

Genesis 21:13: "At ang anak din naman ng alipin ay gagawin 
kong isang bansa, sapagka't siya'y anak mo." 

Genesis 21:18. "Magtindig ka, iyong itayo ang bata, at alalayan 
mo siya ng iyong kamay; sapagka't siya'y gagawin kong isang 
bansang malaki." 

Deuteronomio 21:15-17: "Kung ang isang lalake ay may 
dalawang asawa, na ang isa'y sinisinta, at ang isa'y 
kinapopootan, at kapuwa magkaanak sa kaniya, ang sinisinta at 
ang kinapopootan; at kung ang maging panganay ay sa 
kinapopootan: Ay mangyari nga sa araw na kaniyang pagmanahin 
ang kaniyang mga anak ng kaniyang tinatangkilik, ay hindi niya 
magagawang panganay ang anak ng sinisinta na higitkaysa 
anak ng kinapopootan, na siyang panganay; Kundi kaniyang 
kikilalaning panganay, ang anak ng kinapopootan sa 
pamamagitan ng pagbibigay sa kaniya ng dalawang bahagi sa 
boong kaniyang tinangkilik, sapagka't siya ang pasimula ng 
kaniyang lakas; ang karapatan nga ng pagkapanganay ay kaniya." 
Hindi ikinakaila ng Islam ang mga pagpapala ng Diyos kay Isaac 
at sa kanyang mga inapo, ngunit ang anak ng pangako ay si 
Ismael na mula naman sa kanya ay lumitaw si Propeta Muhammad 
(SKP) bilang Kahuli-hulihan sa mga Propeta. 

m. Subalit ang mga Hudyo at ang mga Kristiyano ay nagsasabing 
si Ismael ay anak sa labas. 

M. Iyan ang sinasabi nila, ngunit hindi iyan ang ipinahahayag 
ng Bibliya. Papaano magkakaroon ng asawang i legal at anak sa 
labas ang isang dakilang Propeta na katulad ni Abraham! 

Genesis 16:3: "At kinuha ni Sarai na asawa ni Abram, si Agar 
na taga Egipto, na kaniyang alila, pagkaraan ng sangpung taon na 
makatahan si Abram sa lupain ng Canaan, at ibinigay kay Abram 
na kaniyang asawa upang maging asawa niya." Kung ang 
pagiging mag- asawa ay legal, papaano, kung gayon, ang kanilang 
supling magiging i legal! Ang maging mag-asawa ang dalawang 
banyaga: isang Caldeo (Abraham) at isang taga-Egipto (Agar) ay 
hindi ba higit na legal kaysa sa maging mag-asawa ang isang 
lalake (Abraham) at ang isang babae (Sara) na anak ng kanyang 

ama? Kung ito ay isang pagsisinungaling man ni Abraham o 
hindi, nasasaad sa Genesis: 20:12: "At saka talagang siya'y 
kapatid ko, na anak ng aking ama, datapuwa't hindi anak ng 
aking ina; at siya'y naging asawa ko." 

Ang pangalang Ismael ay pinili rin ni Allah mismo (Genesis 
16:11): "At sinabi sa kaniya (Agar) ng anghel ng Panginoon, 
Narito't ikaw ay nagdadalang-tao at ikaw ay manganganak ng 
isang lalake; at ang itatawag mo sa kaniyang ngalan ay Ismael, 
sapagka't dininig ng Panginoon ang iyong kadalamhatian " At 
saan naman nakasulat sa Bibliya na si Ismael ay anak sa labas? 
m. Wala sa Bibliya. 

M. Matagal na panahon bago pa naisilang sina Ismael at Isaac, 
ang Diyos ay nakipagtipan na kay Abraham (Genesis 15:18): 
". . . na nagsabi, Sa iyong binhi ibinigay ko ang lupaing ito, mula 
sa ilog ng Egipto hanggang sa malaking ilog, na ilog Eufrates." 
Hindi ba't ang kalakhang bahagi ng Arabia ay nasa pagitan ng 
Ilog Nile at Eufrates, na bandang huli ay pinanirahan ng lahat ng 
inapo ni Ismael? 

m. Ang ibig mo bang sabihin ay walang lupaing ipinangako kay 
Isaac at sa kanyang mga inapo? 

M. Tayong mga Muslim ay hindi kailanman nagkakai la na si Isaac 
ay pinagpala rin. Tingnan mo ang Genesis 17:8: "At ibibigay ko 
sa iyo, atsa iyong binhi, pagkamatay mo, ang lupaing iyong mga 
pinaglakbayan, 1 ang boong lupain ng Canaan, napag-aaring 
walang hanggan at ako ang magiging Dios nila." 

Napupuna mo rin ang kaibahan na si Abraham ay binanggit 
na naglakbay sa lupain ng Canaan ngunit hindi [binanggit na siya 

1 Ang mga katagang "ang lupaing iyong mga pinaglakbayan* ay "the land 
wherein thou art a stranger" sa pmagsalmang aklat na ang gmaroit na version ng 
Bibliya ay King James. Mapupuna na napakalayo na dalawang salin 

ay naglakbay] sa lupain sa pagitan ng Nile at Eufrates. Bilang 
isang Caldeo, siya ay higit na isang Arabe kaysa sa isang Hudyo. 
m. Ngunit ang tipan ay pinagtibay kay Isaac ayon sa Genesis 
17:21: "Nguni't ang aking tipan ay pagtitibayin ko kay Isaac na 
iaanak sa iyo ni Sara, sa tadhanang araw, sa taong darating " 

M. Hindi ba hto kasama si Ismael? Saan sa Bibliya na sinabi ng 
Diyos na hindi Siya makikipagtipan kay Ismael? 
m. Wala. 

Ang Batayan ni Propeta Jeremias 

Jeremias 28:9: "Ang propeta, na nanghuhula ng tungkol sa 
kapayapaan, ay makikilala nga siyang propeta, na tunay na sinugo 
ng Panginoon siya, pagka ang salita ng propeta ay mangyayari." 

Ang sail tang Islam ay nangangahulugan ding Katiwasayan at 
Kapayapaan. Kapayapaan sa pagitan ng Lumikha at Kanyang mga 
nilikha. Ang hula ni Jeremias ay hindi maaaring pumatungkol kay 
Jesus dahil siya mismo ay nagsabi na hindi siya naparito para sa 
kapayapaan (Lucas 12:51-53): "Inaakala baga ninyo naako'y 
naparito upang magbigay ng kapayapaan sa lupa? Sinasabi ko sa 
inyo, Hindi, kundi bagkus pagkakabahabahagi: Sapagka't mula 
ngayon ay magkakabahabahagi ang lima sa isang bahay, tatlo 
laban sa dalawa, at dalawa laban sa tatlo. Sila'y 
mangagkakabahabahagi, ang ama'y laban sa anakna lalake, at 
ang anak na lalake ay laban saama; ang ina'y laban sa anakna 
babae, at ang anak na babae ay laban sa kaniyang ina; ang 
biyanang babae ay laban sa kaniyang manugang na babae, at ang 
manugang na babae ay laban sa kaniyang biyanang babae." 
Tingnan mo rin ang Mateo 10:34-36. 

Hanggang sa ang Shiloh ay Dumating 

Ito ay isang mensahe ni Jacob sa kanyang mga anak bago siya 
namatay (Genesis 49: 1): "At tinawag ni Jacob ang kaniyang mga 
anak, at sinabi, Magpipisan kayo, upang maisaysay ko sa inyo ang 
mangyayari sa inyo sa mga hilling araw," 

Genesis 49: 10: "Ang setro ay hindi mahihiwalay sa Juda, Ni 
ang tungkod ng pagkapuno sa pagitan ng kaniyang paa, hanggang 
sa ang Shiloh ay dumating; at sa kaniya ay tatalima ang mga 
bansa." Ang Shiloh ay pangalan din ng isang bayan, ngunit ang 
tunay na kahulugan nito ay kapayapaan, kapanatagan, 
katiwasayan o Islam. Sa talatang ito, hindi maaaring tumutukoy 
ito sa isang bayan. Kung tumutukoy naman ito sa isang tao, ito 
ay maaaring namaling bigkas ng [katagang Hebreo na] Shaluah 
(Elohim) na ang kahulugan ay Sugo (ni Allah.) 

Samakatuwid, ang Pagkapropeta ng mga Israelita sa angkan ni 
Isaac ay hihinto kaagad sa pagdating ng Shiloh. Ito ay umaayon sa 
Qur'an 2:133: "O kayo ba ay mga saksi noong dumating kay 
Jacob ang kamatayan? Noong nagsabi siya sa kanyang mga 
anak: "Ano ang inyong sasambahin kapag wala na ako?" ay 
nagsabi sila: "Sasambahin namin ang iyong Diyos na Diyos ng 
iyong mga ninunong sina Abraham, Ismael, at Isaac: iisang 
Diyos, at kami ay sa Kanya mga Sumusuko."" 

Ang paglipat ng Pagkapropeta sa ibang bansa ay binalaan sa 
Jeremias 31:36: "Kung ang mga ayos na ito ay humihiwalay sa 
harap ko, sabi ng Panginoon, ang binhi nga ng Israel ay 
maglilikat sa pagkabansa sa harap ko magpakailan man." Ito ay 
ipinahawatig din ni Jesus sa Mateo 21:43: "Kaya nga sinasabi ko 
sa inyo, Aalisin sa inyo ang kaharian ng Diyos, at ibibigay sa 
isang bansang nagkakabunga." 

Ang Baca ay ang Makkah 

Ang Banal na Ka'bah na itinayo ni Abraham at ng kanyang 
anak na si Ismael ay nasa Makkah. Ang pangalang Makkah ay 
nabanggit ng isang beses sa Banal na Qur'an sa Surah 48:24. 
Ang isa pang pangalan ng Makkah ay Bakka, depende sa dayalekto 
ng isang liping Arabe. Ito aybinanggit din minsan sa Surah 3:96: 
Timay na ang unang Bahay Sambahan na itinayo para sa mga 
tao ay talagang ang nasa Bakka, pinagpala at patnubay para 
sa mga nilalang." Ang nakapagtataka rin, itong katagang Bakka 
ay binanggit ni Propeta David (SKP) sa kanyang mga Awit 84:6: 
4 Who passing through the valley of BACA make it a well, the 
rain also filleth the pools." [Na nagdaraan sa lambak ng Baca na 
ginawa nilang bukal...] 1 Ang bukal na tinutukoy rito ay ang 
Zamzam, na naririto pa rin sa ngayon, malapit sa Ka'bah. 



Ang Bahay ng Among Kaluwalhatian 

Isaias, Kapitulo 60: 

1. "Ikawaybumangon, sumilang ka: sapagka't ang iyong liwanag 
ay dumating, at ang kaluwalhatian ng Panginoon ay sumikat 
sa iyo." Ihambing mo sa Surah 74:1-3: "O nakabalot! 
Bumangon ka at magbabala. At ang iyong Panginoon ay 
dakilain mo." 

2. "Sapagka't naririto, tatakpan ng kadiliman ang lupa, at ng 
salimuot na dilim ang mga bayan: nguni't ang Panginoon ay 
sisikat sa iyo, at ang kaniyang kaluwalhatian ay makikita sa 
iyo." Ang pagdating ni Propeta Muhammad (SKP) ay noong 

1 Ang pagbibigay-diin ay sa amin. Isinalin aamin sa Tagalog ang King James 
Version na siyang gjoamit ng pmagsalinang aklat dahil ang katagang BACA ay 
isinflling iyak sa mga Bibliyang Tagalog. Kung ang kahuluganng BACA ay iyak, 
bakit hindi ito istnalin na weeping ng mga tagapagsalin ng King James Version? 

panahon ng kadi li man nang ang mundo ay nakalimot sa 
Kaisahan ng Diyos ayon sa itinuro ni Abraham at ng iba pang 
mga Propeta kabilang na si Jesus. 

3. "At ang mga bansa ay paroroon sa iyong liwanag, at ang mga 
hari sa ningning ng iyong sikat." 

4. "Imulat mo ang iyong mga mata sa palibot, at ikaw ay tumingin: 
silang lahat ay nangagpipisan, sila'y nagsiparoon sa iyo. . . " Sa 
loob ng kulang-kulang dalawampu't tatlong taon, ang buong 
Arabia ay nagkaisa. 

5. "... sapagka't ang kasaganaan ng dagat ay mababalik sa iyo, 
ang kayamanan ng mga bansa ay darating sa iyo " Sa loob ng 
kulang-kulang isang siglo, ang Islam ay lumaganap mula sa 
Arabia papunta sa iba pang mga bansa. 

6. 'Tatakpan ka ng karamihan ng kamelyo, ng mga dromedario 
sa Madian at sa Epha; magsisipanggaling na lahat mula sa 
Seba: mangagdadala ng ginto at kamangyang, at magtatanyag 
ng mga kapurihan ng Panginoon." 

7. "Lahat ng kawan sa Cedar (Kedar) ay mapipisan sa iyo, ang 
mga lalaking tupa sa Nebayoth ay mangahahain sa akin: sila'y 
kalugodlugod, na tatanggapin sa aking dambatia, ataking 
luluwalhatiin ang bahay ng aking kaluwalhatian " Ang mga 
lipi ng Kedar (Arabia) na nagkawatak-watak ay nagkaisa. Ang 
tinutukoy rito ng "ang bahay ng aking kaluwalhatian" ay ang 
Bahay ni Allah sa Makkah at hindi ang Iglesia ni Kristo 1 gaya 
ng akala ng mga tagapaliwanag na Kristiyano. Sa katunayan, 
ang mga nayon ni Kedar (sa kasalukuyan ay ang buong Saudi 
Arabia) ay ang natatanging bansa sa mundo na nananatiling 
hindi napapasok ng anumang impluwensiya ng Iglesia. 



Ang Iglesia ni Kristo na tinutukoy sa aklat na ito ay hindi ang Iglesia ni Cristo na 
itmatagni G. Felix Manalo sa Pilq)inas noong 1914. 

11. "Ang iyo namang mga pintuang-bayan ay mabubukas na lagi; 
hindi masasara sa araw o gabi man; upang ang mga tao ay 
mangagdala sa iyo ng kayamanan ng mga bansa, at ang 
kanilang mga hah ay makakasama nila." Naialaman natin na 
ang moske na nakapaligid sa Ka'bah ay nananatiling bukas sa 
gabi't araw Simula ng linisin ito ni Propeta Muhammad (SKP) 
sa mga diyus-diyusan, mahigit 1,400 taonna ang nakalipas. 
Ang mga pinuno sampu ng mga nasasakupan ay nagsasadya 
rito upang magsagawa ng Hqfj. 

Ang Mangangabayo ng Asno at Kamelyo 

Ito ang pangitain ni Isaias tungkol sa dalawang mangangabayo 
na nabanggit sa Isaias 21:7: "At pagka siya'y nakakita ng 
pulutong, ng mga nangangabayong dalawa't dalawa, ng mga 
asno, ng pulutong ng mga kamelyo ..." 

Sino ang mangangabayo ng asno? Ang bawat mag-aaral ng 
Sunday School 1 ay makikilala siya. Iyon ay si Jesus (Juan 12: 14): 
"At si Jesus, pagkasumpong sa isang batang asno, ay sumakay 
doon, gaya ng nasusulat." 

Sino naman, kung gayon, ang ipinangakong mangangabayo ng 
kamelyo? Ang makapangyarihang Propeta na ito ay nakaligtaan 
ng mga mambabasa ng Bibliya. Ito ay si Propeta Muhammad 
(SKP). Kung ito ay hindi pumapatungkol sa kam^a, samakatuwid 
ang hulang ito ay matutupad pa lamang. Kaya naman binanggit 
pa ni Isaias sa ganoon ding kabanata (21:13) ang "The burden of 
Arabia . . . " 2 na nangangahulugang ang tungkulin ng mga Arabeng 

1 Ho ay isang lingguhang pag-aaral ng Bibliya at mga Doktrina ., na idinadaos sa mga 
kapilya at mga simbahan, lalong-lalo na ng mga Protestant c. 

2 Sa Bibliyang Tagalog: u Ang hula tungkol sa Arabia ..." Lu'bhangnapakalayong 
salitang hula sa burden. Sana ay prophecy ang ginamit kung ito talaga angtama. 

Muslim, at mangyari pa ng lahat ng mga Muslim sa ngayon, na 
ipalaganap ang mensahe ng Islam. 

Isaias 21:14: ". . . sinalubong ng mga nananahan sa lupain ng 
Tema na may kanilang tinapay ang mga bihag." Ang Tema ay 
malamang na ang Madinah na nilipatan ni Propeta Muhammad 
(SKP) at ng kanyang mga tagasunod. Ang bawat nandayuhan (na 
taga-Makkah) ay ginawang kapatid ng bawat mamamayan ng 
Madinah at binigyan ng pagkain at matutuluyan. 

Isaias 21:15: "Sapagka't kanilang tinakasan ang mga tabak, 
ang bunot na tabak, at ang akmang busog, at ang lala ng 
digmaan." Ito ay naganap noong si Propeta Muhammad (SKP) at 
ang kanyang mga kasamahan ay pinag-uusig. Nilisan nila ang 
Makkah at pumaroon sa Madinah. 

Isaias 21:16: "Sapagka't ganito ang sinabi ng Panginoon sa 
akin, Sa loob ng isang taon, ayon sa mga taon ng magpapaupa, ang 
lahat ng kaluwalhatian ng Cedar (Kedar) ay mapapawi: " Saganap 
na ikalawang taon ng Hijrah (paglikas ng mga Muslim sa Madinah 
buhat sa Makkah), ang mga pagano ay nagapi sa labanan sa Badr. 

Sa pagtatapos ang Isaias 21: 17 ay nagbigay-wakas sa hula sa 
pamamagitan nito: . . sa mga makapangyarihang lalake na mga 
anak ni Cedar (Kedar), ay mangiilan: sapagka't ang Panginoon, 
ang Diyos ng Israel, siyang nagsalita." Si Kedar ay ang ikalawang 
anak ni Ismael (Genesis 25: 13) na siyang pinagmulan ni Propeta 
Muhammad (SKP). Sa Simula ay inuusig ng mga inapo ni Kedar 
si Propeta Muhammad (SKP) at ang kanyang mga tagasunod. 
Subalit dahil marami sa kanila ang yumakap sa Islam, ang bilang 
ng mga inapo ni Kedar na sumasalungat ay nangaunti. Sa ilang 
talata ng Bibliya, ang katagang Kedar ay kasingkahulugan ng mga 
Arabe sa kabuuan, tulad ng nabanggit saEzekiel 27:21: "Ang 
Arabia, at lahat ng prinsipe sa Cedar (Kedar). . . " 

Ang Propetang Gaya ni Moises 

Ang Diyos ay nagsabi kay Moises (Deuteronomeo: 18:18): 
"Aking palilitawin sa kanila ang isang propeta sa gitna ng 
kanilang mga kapatid, na gaya mo; at aking ilalagay ang aking 
mga salita sa bibig niya, at kaniyang sasalitain sa kanila ang 
lahat ng aking iuutos sa kaniya." 

L Ang mga kapatid ng mga Israelita (mga inapo ni Abraham mula 
kay Isaac) ay ang mga Ismaelita (mga inapo ni Abraham 
mula kay Ismael). Hindi kabilang si Jesus dito dahil siya ay 
isang Israelita; at dahil kung hindi ang dapat sanang nakasulat 
ay "ang isang propeta sa gitna ninyo." 

2. Si Muhammad ba ay hindi gaya ni l Moises? Kung ito ay hindi 
matatanggap, ang pangakong ito ay matutupad pa lamang. Ang 
talahanayan sa ibaba na sinipi sa Al-Ittihad, Enero-Marso 
1982, Pahina 41, ay hindi na kailangan ng paliwanag: 



Ang sumusimod ay isang pagfrahambing ng ilan sa mga mafaahalagang katangian 
nina Moises, Muhammad, at Jesus (SlaKP) na maaahng makap agbigay-linaw sa 
pagkakakilanlan ng Propetang yaon na darating pagjtatapos ni Moises: 



Urine P*zfcambinz 


Makea 


Mohammad 






Karaniwan 


Karaniwan 


di-Karaniwan 


Bnhaty Pamirja 


May aaawa't anak 


Mayaaawt't anak 


Walang aaawa't anak 


Pagkamatayl 


Karaniwan 


Karaniwan 


di-Karaniwan 


Katangknhm 


PropcU't Estadista 


PropcU't EstadisU 


PropcU 


Sapflttang PagHbM 


Sa Median 


SaMedinah 


Wala 


Sag upaan ta mga 
Kmmwmj 


Mainit na Tugiaan 


Mainit na Tugisin/ 
mga Labanan 


Walang katulad na 
aagupaan 


M ga Rentes ng 
Sagnpaaai 


Moral at Pisikal na 
Tagumpay 


Moral at Pisikal na 
Tagumpay 


Moral na Tagumpay 


Pagiubt ng 
Kapahayajgan 


Noong tahay pa siya 
(Torah) 


Noong buhay pa siya 
(Qur'an) 


Noong wala na siya 


IM ng Kitmn 


Eapirituwal/Legal 


Espirituwal/Lcgil 


Espirituwal sa 
kabuuan 


Pagtang g ap ng mga 


Itinakwil at saka 
tinanggap din 


Itinakwil at saka 
tinanggap din 


Itinakwil (ng marami 
sa mga LuaeliU) 



Ito ay ayen sa Bibliya ngunit ayon sa Qur'an si Jesus ay hindi nap atay o namatay. 

3. "...aking ilalagay ang aking mga salita sa bibig niya." 
Samakatuwid ang kapahayagan ng Diyos ay dumating sa 
pamamagitan ni Anghel Gabriel at ang sariling pag-iisip ni 
Propeta Muhammad (SKP) ay walang kinalaman. Subalitito 
ay totoo hn sa lahat ng mga Banal na pahayag Marahil dito 
ay binanggit nang tiyakan dahil ihinambing sa kapahayagan 
kay Moises na dumating na "nakasulat sa lapida" gaya ng 
pinaniniwalaan. 

Deuteronomio 18:19; "At mangyayari, na sinumang hindi 
makikinig sa aking mga salita na kaniyang sasalitain sa aking 
pangalan, ay aking sisiyasatin yaon sa kaniya," 

Sa Qur'an ang 1 13 sa 1 14 kabanata (Surah) ay nagsisimula sa 
"Sa Ngalan ni Allah, ang Puspos ng awa, ang Maawain." 
Gayundin, sa kanilang gawain sa araw-araw, ang mga Muslim ay 
nagsisimula sa pangungusap na ito. Hindi nila sinasabing sa 
Ngalan ng Diyos, kundi "sa aking pangalan, 91 sa sarili Niyang 
pangalan na Allah. Yayamang ito ay pangalang pansarili, hindi ito 
maaaring gawing panlalake o pambabae gaya ng Diyos o Diyosa o 
gawing maramihan gaya ng Diyos o mga Diyos. Ang mga 
Kristiyano ay nagsisimula sa "Sa ngalan ng Ama, ng Anak, at 
ng Espiritu Santo." 

Mapapansing ang mga hindi makikinig sa kanya o magkakaila 
sa kanya ay parurusahan. Ito ay sumasang-ayon sa mga talata ng 
Banal na Qur'an 3:19: "Tunay na ang relihiyon para kay 
Allah ay Islam.../ 9 at sa3:85: "At ang sinumang maghahangad 
ng iba pa sa Islam bilang relihiyon, hindi iyon matatanggap 
sa kanya; at siya sa Kabilang-buhay ay mapabibilang sa mga 
Talunan." 

AKING LINGKOD, SUGO AT HlNlRANG 

Ang isang lalong malinaw na katuparan sa hula tungkol kay 
Propeta Muhammad (SKP) ay matatagpuan sa Isaias 42: 

1. "Narito, ang aking lingkod, na aking inaalalayan; ang aking 
hinirang, na kinalulugdan ng aking kaluluwa; isinakaniya ko 
ang aking Espiritu; siya'y maglalapat ng kahatulan sa mga 
bansa " Tinawag din siya na "aking sugo" sa talata 1 9. Walang 
pag-aalinlangan na ang lahat ng Propeta ay talagang mga 
alagad, mga sugo, at mga hinirang ni Allah. Subalit walang 
propetang tinawag sa kalahatan sa mga natatanging taguring 
ito gaya ni Muhammad (SKP), na sa wikang Arabe ay 
"Abduhu wa Rasuluhul Mustafa na ang kahulugan ay: ang 
Kanyang lingkod at ang Kanyang Sugo na hinirang. Ang 
patotoo ng isang taong yumayakap sa Islam ay: "Sumasaksi 
ako na walang diyos kundi si Allah, wala Siyang katambal 
at sumasaksi rin ako na si Muhammad ay Kanyang lingkod 
at Kanyang sugo." Ang mismong pahayag na ito ay inuulit- 
ulit nang makalimang beses araw-araw sa mga tore ng mga 
moske bilang panawagan sa pagdarasal, limang beses din 
araw-araw tuwing kapag magsisimula na ang bawat dasal, 
siyam na beses sa isang araw sa Tashahhud sa loob ng mga 
dasal na kailangang gampanan, at maraming beses pa kung 
ang isang Muslim ay nagsasagawa ng mga itinatagubiling 
dasal. Ang pinakapalasak na taguri kay Propeta Muhammad 
(SKP) ay Rasululldh, na ang ibig sabihin ay ang Sugo ni Allah. 

2. "Siya'y hindi hihiyaw, o maglalakas man ng tinig, o iparirinig 
man ang kaniyang tinig sa lansangan." Ito ay naglalarawan 
sa kagandahang-asal ni Propeta Muhammad (SKP). 

3. "... siya'y maglalapat ng kahatulan sa katotohanan." 

4. "Siya'y hindi manglulupaypay o maduduwag man, hanggang 
sa maitatag niya ang kahatulan sa lupa; at ang mga pulo ay 
maghihintay sa kaniyang kautusan." Ihambing ito kay Jesus, 

na hindi nanaig sa kanyang mga kaaway at nalungkot dahilan 
sa pagtakwil sa kanya ng mga Israelita. 

5. . . . 

6. "Ako, ang Panginoon, ay tumawag sa iyo sa katuwiran, at 
hahawak ng iyong kamay, at mag-iingat sa iyo, at ibibigay 
kita na pinakatipan sa bayan, na pinakaliwanag sa mga bansa 
(mga Hentil)," "at mag-iingat sa iyo," ibig sabihin ay wala 
nang ibang propetang darating pagkatapos niya. Sa loob ng 
maikling panahon, maraming mga Hentil (mga bansang hindi 
Hudyo) ang nagabayan sa Islam. 

7. "Upang magdilat ng mga bulag na mata, upang maglabas ng 
mga bilanggo sa bilangguan, at nilang nangauupo sa kadiliman 
mula sa bilangguan." Ang "mga bulag na mata, nangauupo sa 
kadiliman" ay tumutukoy rito sa buhay pagano. Ang "upang 
maglabas ng mga bilanggo sa bilangguan" ay tumutukoy sa 
pagbibigay-wakas sa pang-aalipin sa unang pagkakataon sa 
kasaysayan ng sangkatauhan. 

8. "Ako ang Panginoon; na siyang aking pangalan: at ang aking 
kaluwalhatian ay hindi ko ibibigay sa iba, o ang akin mang 
kapurihan sa mga larawang inanyuan. " Si Propeta Muhammad 
(SKP) ay namumukod-tangi sa lahat ng mga Propeta sapagkat 
siya ang Kahuli-hulihan sa mga Propeta at ang kanyang mga 
katuruan ay nanatiling hindi nabaluktot magpahanggang sa 
kasalukuyan, kung ihambing sa katuruan ng Kristiyanismo at 
Judaismo. 

10. "Magsiawit kayo sa Panginoon ng bagong awit, at ang 
kapurihan niya na mula sa wakas ng lupa..." Ang isang 
bagong awit ay hindi sa Hebreo o sa Aramaic kundi sa Arabe. 
Ang papuri sa Diyos at sa Kanyang sugo na si Muhammad 
(SKP) ay "inaawit" nang limang beses araw-araw sa mga 
minaret (tore) ng milyon-milyong moske sa buong mundo. 

11. "Mangaglakas ng kanilang tinig ang ilang at ang mga bayan 
niyaon, ang mga nayon sa tinatahanan ng Cedar (Kedar): 
magsiawit ang mga nananahan sa Selah, mags i hi yaw sila 
mula sa mga taluktok ng mga bundok." Mulasa bundok ng 
Arafat maiapit sa Makkah, ang mga nagsasagawa ng Hajj ay 
"umaawit" taon-taon ng sumusunod: "Bilang pagtugon sa 
Iyong panawagan, o Allah, bilang pagtugon sa lyong 
panawagan; bilang pagtugon sa Iyong panawagan, wala 
Kang katambal, bilang pagtugon sa Iyong panawagan. 
Tunay na ang papuri at ang pagbibiyaya ay ukol sa Iyo at 
ang paghahari; wala Kang katambal " Ang Isaias 42 ay 
hindi kailanam maaaring ipatungkol sa isang Israelitang 
propeta sapagkat si Kedar ay ang ikalawang anak ni Ismael 
(SKP). Tingnan mo ang Genesis 25: 13. 

12. "Mangagbigay luwalhati sila sa Panginoon, at 
mangagpahayag ng kaniyang kapurihan sa mga pulo."At 
tunay naman na ang Islam ay lumaganap sa mga maliliit na 
pulo hanggang doon sa Indonesia at Caribbean Sea. 

13. "... siya'y gaga wing makapangyarihan laban sa kaniyang mga 
kaaway." Sa loob ng maikling panahon, ang Kaharian ng 
Diyos ay naitatag sa mundo kasabay ng pagdating m Propeta 
Muhammad (SKP). Itong ika-42 kabanata ng Isaias ay 
tumutugon sa mga katangian ni Propeta Muhammad (SKP). 

tinawag slya ni haring d avid na 
"Aking Panginoon" 

Mga Awit 110:1: "Sinabi ng Panginoon sa aking panginoon, 
Umupo ka sa aking kanan, Hanggang sa aking gawing tungtungan 
mo ang iyong mga kaaway." 

May binanggit dito na dalawang Panginoon. Kung ang unang 
Panginoon (ang nagsalita) ay Diyos, ang ikalawang panginoon 

(ang kinakausap) ay hindi maaaring maging Diyos din sapagkat si 
David ay nakakikilala ng isang Diyos lamang. Samakatuwid ang 
dapat sanang mababasa rito ay: "Sinabi ng Diyos sa aking 
panginoon..." Sino yaong tinawag ni David na "aking 
panginoon"? Sinasabi ng Simbahan na si Jesus! Subalit ikinaila 
ito ni Jesus mismo sa Mateo 22:45, Marcos 12:37 at Lucas 20:42- 
44. Hindi niya ibinilang ang kanyang sarili na pinatutungkulan ng 
titulong ito dahil siya ay isang anak ni David. Papaano siya 
tatawagin ni David na "aking panginoon" kung siya ay anak nito, 
katwiran ni Jesus. Nagsabi si Jesus sa Lucas 20:41-44: "... 
Paanong sinasabi nilia na ang Cristo ay anak ni David? Sapagka't 
si David din ang nagsabi sa aklat ng Mga Awit, Sinabi ng 
Panginoon sa aking panginoon; Maupo ka sa aking kanan, 
Hanggang sa gawin ko ang iyong mga kaaway na tuntungan ng 
iyong mga paa." Dahil dito tinatawag siyang Panginoon ni David, 
at paanong siya'y anak niya?" 

Si Jesus ay tiyak na nagbibigay ng kasagutan na hindi naisulat 
sa apat na Ebanghelyong kanoniko (kinikilalang ng Simbahan), 
ngunit nabanggit nang maliwanag sa Ebanghelyo ni Bernabe 
(Gospel of Barnabas) na ang pangako ay ginawa kay Ismael at 
hindi kay Isaac. Kaya ang panginoon ni David (SKP) ay si Propeta 
Muhammad (SKP) na nakita niya sa espiritu. Walatig propetang 
may nagawang higit pa kaysa kay Propeta Muhammad (SKP). 
Kahit na pagsama-samahin pa ang mga nagawa ng lahat ng ibang 
Propeta ay maliit pa rin kung ihahambing sa mga nagawa ni 
Propeta Muhammad (SKP) sa loob ng maikling piinahon na 23 
taon, na nananatiling hindi nagbago hanggang sa kasalukuyan. 

Ikaw Baga ang Propeta? 

Nagsugo ang mga Hudyo ng mga saserdote at mj*a Levita kay 
Juan Bautista upang magtanong kung sino ba talaga siya. (Juan 
1:20-21): "At kaniyang ipinahayag, at hindi ikinaila; at kaniyang 

ipinahayag> hindi ako ang Cristo. At sa kaniya'y kanilang 
itinanong, Kung gayo'y ano nga? Ikaw baga'y si Elias? At sinabi 
niya, Hindi ako. Ikaw baga ang propeta? At siya'y sumagot, 
Hindi." Ang mahalagang katanungan dito ay Ikaw baga ang 
propeta? Sino kung gayon ang propeta na matagal nang 
hinihintay matapos na dumating sina Jesus at Juan Bautista 
(SlaKP)? Hindi kaya siya ang gaya ni Moises (Deuteronomio 
18 : 18) na si Muhammad (SKP)? 

Magbabautismo sa Espiritu Santo at sa Apoy 

Mateo 3:11: "Sa katotohanan ay binabautismuhan ko (Juan 
Bautista) kayo sa tubig sa pagsisisi: datapuwa't ang dumarating 
sa hulihan ko ay lalong makapangyarihan kaysa akin, na hindi 
ako karapatdapat magdala ng kaniyang pangyapak: siya ang sa 
inyo ay magbabautismo sa Espiritu Santo at apoy." 

Kung si Jesus ang tinutukoy rito, si Juan Bautista ay hindi na 
sana bumalik sa bundok upang muling manirahan .doon, sa halip 
ay sumama na sana siya kay Jesus at naging isa sa mga disipulo 
nito, na hindi niya nam an ginawa. Samakatuwid may isa pang 
makapangyarihang Propeta na tinutukoy rito, at hindi si Jesus. 
Ang darating pagkatapos ni Juan Bautista ay hindi maaaring 
maging si Jesus dahil silang dalawa ay magkapanahon. Heto na 
naman, hindi kaya si Propeta Muhammad (SKP) ang tinutukoy 
rito ni Juan Bautista? 

Ang Lalong Maliit sa Kaharian ng Langit 

Si Jesus ay naitalang nagsasabi (Mateo 11:11): "Katotohanang 
sinasabi ko sa inyo, Sa gitna ng mga ipinanganganak ng mga 
babae ay walang lumitaw na isang dakila kay sa kay Juan 
Bautista: gayon man ang lalong maliit sa kaharian ng langit ay 
lalong dakila kay sa kaniya " 

Makapaniniwala ka ba na si Juan Bautista ay higit na dakila 
kaysa kina Adan, Noe, Abraham, Moises, David, at sa marami 
pang mga Propeta? Ilan bang mga pagano ang nahikayat ni Juan 
Bautista at nagkaroon ba siya ng ilang mga tagasunod? Ngunit 
hindi ito ang pinakamahalagang punto rito. Ang katanungan ay: 
Sino yaong lalong maliit sa kaharian ng langit, na higit na dakila 
pa kay Juan Bautista? Tiyak na hindi si Jesus, dahil sa panahong 
yaon ang kaharian ng Diyos ay hindi pa nabuo at naitatag, at hindi 
niya kailanman sinabing siya ang lalong maliit — ibig sabihin ay 
ang pinakabata, Ang Kaharian ng Langit ay binubuo ng Diyos 
bilang siyang Kataas-taasan at ng iahat ng Propeta. Ang lalong 
maliit o ang pinakabata roon ay si Propeta Muhammad (SKP). 

Mapapalad ang mga Mapagpayapa 

Sa kanyang pangaral sa bundok, si Jesus ay naitalang nagsabi 
(Mateo 5:9): "Mapapalad ang mga mapagpayapa: sapagka't 
sila'y tatawaging mga anak ng Diyos." 

Ang Islam ay nangangahulugan Kapayapaan: kapayapaansa 
pagitan ng Lumikha at mananamba. Hindi maaaring tukuyin ni 
Jesus ang kanyang misyon bilang mapagpayapa dahil hindi siya 
naparito para sa kapayapan. (Mateo 10:34-36): "Huwag ninyong 
isiping ako'y naparito upang magdala ng kapayapaan sa lupa: 
hindi ako naparito upang magdala ng kapayapaan , kundi tabak. 
Sapagka't ako'y naparito upang papagalitin ang Make laban sa 
kaniyang ama, at ang anak na babae laban sa kaniyang ina, at ang 
manugang na babae laban sa kaniyang biyanang babae. At ang 
magiging kaaway ng tao ay ang kaniya ring sariling kasangbahay. " 
Tingnan mo rin ang Lucas 12:49-53. 

Ang Mang-aaliw 

Juan 14: 16: "At ako'y dadalangin sa Ama, at kayo'y bibigyan 
niya ng ibang Mang-aaliw, upang siyang suma inyo 
magpakailanman man." 

Hindi natin ganap na nalalaman ang orihinal na salitang 
Aramaic na ginamit ni Jesus para sa Mang-aaliw {Comforter). 
Ang ibang mga Bibliya (sa Ingles) ay gumagamit ng Consoler 
(Taga-aliw), Advocate (Tagatangkilik), Helper (Katulong), at sa 
Bibliyang Griego naman ay ang katagang Paraclete. Mayroong 
magkakaibang mga paliwanag para rito: Espiritu Santo, ang Salita, 
isang persona, at iba pa. 

Ipinahayag ng Banal na Qur' an sa Surah 61:6 nabinanggit 
nang maliwanag ni Jesus angpangalang^4Awa</: "At banggitin 
noong magsabi si Jesus na anak ni Maria: "O mga anak ni 
Israel, tunay na ako ang sugo ni Allah sa inyo na nagpapatotoo 
sa Torah na nauna sa akin at naghahatid ng nakalulugod na 
balita ng isang Sugo na da rating kapag wala na ako, na ang 
kanyang pangalan ay Ahmad." Subalit noong dumating na siya 
sa kanila dala ang mga malinaw na pa tun ay ay nagsabi sila: 
"Ito ay isang malinaw na panggagaway."" Ang Ahmad ay ang 
ikalawang pangalan ni Propeta Muhammad (SKP), na ang literal 
na kahulugan ay ang nagpupuri kay Allah nang higit kaninumaa 

Kung anuman ang kapaliwanagan ng katagang Mang-aaliw, 
masasabi natin na si Jesus ay nag-iwan ng hindi natapos na 
gawain, at na mayroon pang isang darating upang lubusin ang 
kanyang misyon. Suriin natin nang mabuti sa liwanag ng Bibliya 
kung ang Mang-aaliw na ito ay tumutugma sa mga katangian ni 
Propeta Muhammad (SKP). 

1. "ibang Mang-aaliw": Napakarami na ang mga Mang-aaliw na 
dumating, at mayroon pang isang darating. 

2. "upang siyang suma inyo magpakailan man": dahil hindi na 
kailangan na may isa pang darating pagkatapos niya, at siya 

ang Kahuli-hulihan sa lahat ng Propeta. Ang katuruan ay 
mananatili magpakailanman at mananatiling di-nabago. Sa 
katunayan, ang Banal na Qur'an at ang lahat ng katuruan 
niya ay nananatiling di-nabago sa nakalipas na 1400 taon. 

3. "kaniyang susumbatan ang sanglibutan tungkol sa kasalanan" 
(Juan 16:8): ang lahat ng iba pang Propeta, pati na sina 
Abraham, Moses, David, at Solomon ay tumuligsa sa kanilang 
mga tao at mga kababayan dahil sa kasalanan, subalit hindi 
sa sanlibutan na gaya ng ginawa ni Muhammad (SKP). Hindi 
lamang niya naalis ang pagsamba sa mga diyus-diyusan sa 
Arabia sa loob ng 23 taon, nagpadala pa siya ng mga sugo 
kay Heraclius, sa mga hari ng Emperyong Persiano at Romano, 
sa Najashi na Hari ng Ethiopia, at kay Muqawqis na 
Gobernador ng Egipto [upang anyayahan sila sa Islam] . 

Sinumbatan niya ang mga Kristiyano sa paghati sa 
Kaisahan ng Diyos sa Trinidad, sa pagtaas kay Jesus bilang 
anak ng Diyos at mismong Diyos. Siya rin ang tumuligsa sa 
mga Hudyo at mga Kristiyano sa pagbabago nila ng kanilang 
mga kasulatan, ang nagpatunay sa karapatang mana ni Ismael 
(SKP), at ang nagpabula sa mga paratang sa mga Propeta na 
pangangalunya sa kamag-anak, pangangalunya sa di-kamag- 
anak, panggagahasa, at pagsamba sa mga diyus-diyusan. 

4. "sapagka't ang prinsipe ng sanglibutang ito ay hinatulan na." 
(Juan 16: 1 1). Ito ay si Satanas ayon sa pagpapaliwanag sa Juan 
12:31 at 14:30. Samakatuwid dumating si Propeta Muhammad 
(SKP) upang sumbatan ang sanlibutan tungkol sa hatol. 

5. "ang Espiritu ng katotohanan" (Juan 16: 13). Magmulapa sa 
pagjcabata si Propeta Muhammad (SKP) ay tinatawag nang 
al-Amin y na nangangahulugang ang Mapagkakatiwalaan o ang 
Tapat, at "papatnubayan niya kayo sabuongkatotohanan..." 
(Juan 16:13). 

6. "sapagka't hindi siya magsasalita ng mula sa kaniyang sarili; 
kundi ang anomang bagay na kaniyang maririnig" (Juan 
16:13). 

Ang Banal na Qur'an ay salita ng Diyos. Wala ni isa mang 
salitang mula kay Propeta Muhammad (SKP) o sakanyang mga 
Kasamahan ang naisama rito. Binasa ito ni Anghel Gabriel sa 
kanya, isinaulo niya ito, at isinulat ito ng kanyang mga 
tagasulat Ang kanyang sariling mga salita at mga katuruan ay 
nakatala sa tinatawag na Hadith o Kalakaran (Ahddith, ang 
pangmaramihan). 

Ihambing sa Deuteronomio 1 8: 1 8: "... at aking ilalagay ang 
aking mga salita sa bibig niya, at kaniyang sasalitain sa kanila 
ang lahat ng aking iuutos sa kaniya." Umaayon ito sa Surah 
53:2-4: "Ang kasama ninyo ay hindi naligaw o nagkamali. 
At hindi siya nagsasalita ng ayon sa kanyang pithaya. Ito 
ay isang kapahayagan lamang na ipinahayag sa kanya/' 

7. "at kaniyang ipahahayag sa inyo ang mga bagay na 
magsisidating" (Juan 16:13). Ang lahat ng hula ni Propeta 
Muhammad (SKP) ay nagkatotoo [at magkakatotoo] . 

8. 'Tuluwalhatiin niya ako" (Juan 16:14). Sa totoo lamang, ang 
Banal na Qur'an at si Propeta Muhammad (SKP) ay may higit 
na malaking pagpipitagan kay Jesus (SKP) kaysa sa Bibliya at 
mga Kristiyano mismo. Ang mga sumusunod ay maglilinaw: 

A. Ang paniniwala sa kamatayan niya sa krus ay nagpapabula 
sa kanyang pagkapropeta ayon sa Deuteronomio 13:5: "At 
ang propetang yaon o ang nagbibigay ng kahulugan sa 
panaginip ay dapat patayin. . . " [Ang paniniwalang] ito ay 
nagpapakilala rin na siya ay isinumpa ng Diyos (Ilayo ni 
Allah!) ayon sa Deuteronomio 21:22-23: "...sapagka't ang 
bitin ay isinumpa ng Diyos ..." 

B. Mateo 27:46: "...Dios ko, Dios ko, bakit mo ako 
pinabayaan?" Hindi kaya maaaring nasabi itongibapa 

kay Jesus? Kahit na ang isang di-propeta ay ngingiti sa 
pasakit dahil nalalaman niya na ang kanyang kamatayan 
ay ikapagtatamo niya ng kamartiran. Hindi kayaitoay 
isang insulto kay Jesus (SKP) dahil para bang wala siyang 
pananampalataya sa Diyos? 
K. Tayong mga Muslim ay hindi makapaniwalang magagawa 
ni Jesus na bansagan ang mga Hentil (mga hindi Hudyo) 
na mga aso at mga baboy, at tawagin ang kanyang ina na 
Babae, dahil nagpahayag ang Banal na Qur'an sa Surah 
19:32: "...at na mabuti sa aking ina, at hindi Niya ako 
ginawang palalo, suwail." Sinabi sa Mateo 7:6: "Huwag 
ninyong ibigay sa mga aso ang anomang banal, ni ihagis 
man ang inyong mga perlas sa harap ng mga baboy..." at 
sa Juan 2:4: "At sinabi sa kaniya (Maria) ni Jesus, Babae, 
anong pakialam ko sa iyo?" 

Ang Kapahayagan 
kay Propeta Muhammad (SKP) 

Angunang kapahayagan ni Allah, sa pamamagitan ni Anghel 
Gabriel, kay Muhammad (SKP) ay ang katagang "Iqra " na ang 
kahulugan ay "Bumasa ka" na nasa Surah 96:1-5. Dahil sa siya 
ay hindi marunong sumulat at bumasa, ang kanyang sagot ay: 
"Ako'y hindi marunong bumasa." Ang unang kapahayagan na 
ito ay hinulaan sa Isaias 29:12: "At ang aklat ay nabigay sa kaniya 
na hindi marunong, na sinabi, Iyong basahin ito, isinasamo ko sa 
iyo: at kaniyang sinabi, Ako'y hindi marunong bumasa." 

Ang pagkasunod-sunod ng mga kapahayagan ay hindi yaong 
pagkasunod-sunod na ating nakikita sa Qur'an. Sa madaling 
salita, ang unang bahagi na ipinahayag ay hindi ang nasa unang 
pahina at ang huling bahagi na ipinahayag ay hindi ang nasa 
huling pahina. Na ang mga kapahayagang ito, na paunti-unting 

dumating at isinaayos ayon sa pagkasiincxi-sunod na [makikita 
ngayon] sa Qur'an na alinsunod sa iniatas ni Allah, ay binanggit 
din sa Isaias 28: 10-11: "Sapagka't utos at utos, utos at utos; bilin 
at bilin, bilin at bilin; dito'y kaunti, doo'y kaunti. Hindi, kundi sa 
pamamagitan ng mga taong may ibang pangungusap at may iba't 
ibang wika 1 ay sasalitain niya sa bayang ito" Ang "may ibang 
pangungusap" ay nangangahulugang ibang wika, 1 hindi Hebreo, 
hindi Aramaic, kundi Arabe. 

Ang mga Muslim sa buong mundo ay gumagamit ng isang 
wika, ang Arabe, sa pagtawag sa kanilang Diyos, sa kanilang 
mga pagdarasal (salah), pagsasagawa ng pilgrimage (hajj) at sa 
pagbabatian sa bawat isa {assalamu 'alaykum). Itong pagkakaisa 
sa wika ay hinulaan din sa Zefanias 3:9: "Sapagka't akin ngang 
sasaulian ang mga bayan ng dalisay na wika, upang silang lahat 
ay makatawag sa pangalan ng Panginoon; na paglingkuran siya 
na may pagkakaisa." Sayang, ang katotohanan ay dumating sa 
wikang Arabe, subalit ang iba ay naghihintay pa rin kay Propeta 
Jesus (SKP) na harinawa ay magtuturo sa sangkatauhan na 
sambahin lamang si Allah sa iisang tanging wika sa kanyang 
ikalawang pagdating. Tayong mga Muslim ay nakatitiyak na si 
Propeta Jesus (SKP) sa kanyang ikalawang pagdating ay 
makikiisa sa mga Muslim sa kanilang mga moske yayamang 
siya, gaya ng iba pang mga Muslim, ay tinuli, hindi kumakain ng 
babcy, at nagsagawa ng mga pagdarasal nang may kasamang 
paghuhugas (wudu '), pagtayo, pagyukod, at pagpapatirapa. 



Sa King James Version angpagkakasalinng "iba't ibang wika" ay "another 
tongue" (ibang wika) at sa Revised Standard Version naman ay "alien tongue" 
(dayuhang wika). Lumalabas na ang pagkakasalin sa Bibliyang Tagalog ay mali 
sapagkat ang ibig sabihin ng "iba't ibang wika' 1 ay "different (various) languages." 
Kaya malinaw na ang sasalitain ng taong iyon ay isang wikang iba sa Hebreo. 

